Etunurkka: toimituksemme suosittelee | Digi-kuva.fi\nUusi numero: 4 askelta upeisiin revontulikuviin\nPoul Siersbæk, toimitussihteeri\nEtunurkka: toimituksemme suosittelee\nTakana on kuukausien työrupeama, jonka tuloksena teillä on käytössänne uudistunut ja entistä parempi Etunurkka. Se on järjestelty niin, että löydät sieltä helposti kaiken sinua kiinnostavan.\n#Sovellukset #Uutiset #Oppaat\nTeimme lujasti töitä, jotta Etunurkasta tulisi entistä ehompi. Takana on kuukausien työrupeama, jonka tuloksena teillä on käytössänne uudistunut ja entistä parempi Etunurkka.\nSe on järjestelty niin, että löydät sieltä helposti kaiken sinua kiinnostavan.\nEtunurkassa on kymmenen opasartikkelia, joiden aiheita ovat mm. pikanäppäinkomennot, varmuuskopiointi ja näyttöruutujen värintoisto. Voin lämpimästi suositella niitä.\nOma suosikkijuttuni liittyy raakakuvaukseen mobiililaitteilla, johon olen uppoutunut yhä enemmän. Mukana on myös suuri objektiiviopas, jossa on mukana noin 500 objektiivia – lataa siitä juttu itsellesi.\nLisäämme jatkuvasti uusia oppaita ja e-kirjoja Etunurkkaan, jotta pysyisit kärryillä kuvauslaitteista ja kuvaamisesta.\nKristoffer Engbo, tekniikan toimittaja\nUudistuneesta Etunurkasta löytyy nyt paljon erilaisia valokuvaussovelluksia. Saat käyttöösi digitaalisia työkaluja, jotka tekevät valokuvausharrastajan arjesta helpompaa ja hauskempaa.\nItse olen lähes hurahtanut PhotoPills-sovellukseen, joka auttaa mm. syväterävyyden laskemisessa, valotussäädöissä, auringon radan hahmottamisessa ja kiinnostavien kuvauskohteiden löytämisessä.\nKathrine Anker, toimitussihteeri\nEtunurkan hakutoiminto on parantunut huomattavasti. Nyt vaikkapa kokonaiset sarjat, kuten Lightroom- ja Photoshop-koulut, löytyvät vaivatta.\nErityisesti haluan suositella pikavinkkisarjaa, jossa annamme pieniä ja helppoja kikkoja kuvankäsittelyyn Elementsillä ja Lightroomilla. Itsellenikin tulee hyvä mieli aina, kun löydän oikotien johonkin kätevään toimintoon.\nTilaajana sinulla on käytössäsi kotisivujemme kaikki sisältö, ja toivon, että siitä on paljon iloa.\nTilaa nyt Digikuva-lehti.


Asianajotoimisto Turku | Asianajotoimisto Juha Bang Oy\nPalkkioperusteiden määräytymisessä noudatetaan Suomen Asianajajaliiton vahvistamia yleisiä asianajopalkkioiden määräämisperusteita. Palkkio määräytyy pääsääntöisesti kustakin toimeksiannosta sen vaatiman työn määrän ja laadun mukaan.\nLisäksi otetaan huomioon tehtävän vaikeusaste ja kysymyksessä olevan etuuden arvo ja merkitys. Palkkion lisäksi asiakkaalta veloitetaan tehtävän hoidosta aiheutuneet suoranaiset kulut esim. oikeudenkäyntimaksut ja matkakulut.\nAlustava yhteydenotto ja puhelintiedustelu, jotka eivät johda toimeksiantoon, ovat maksuttomia. Sovittuun toimeksiantoon liittyvät puhelut kuuluvat toimeksiannon piiriin\nSoita ja kysy lisää, niin saat lisätietoa, kuinka Asianajotoimisto Juha Bang Oy voi palvella sinua oikeudellisissa asioissa. Saat myös lisätietoa laskutusperusteista ja arvion asian hoitamisesta aiheutuvista kustannuksista.\nOikeusturvavakuutus korvaa yleensä avustajan palkkion riita-asioissa ja rikoksen uhrin avustamisesta aiheutuvat kustannukset. Korvauksista vähennetään vakuutuksen omavastuuosuus. Korvauksia maksetaan vakuutuksen enimmäismäärään asti.\nTarkistamme aina asiakkaan mahdollisuuden oikeusturvavakuutuksen hyödyntämiseen.\nMilloin asiakas on oikeutettu julkiseen oikeusapuun tai hänelle määrätään rikosasiaa varten avustaja tai puolustaja, oikeudenkäyntikulut korvataan kokonaan tai osittain valtion varoista. Tällöin avustajan palkkio määräytyy julkisen oikeusavun taksojen mukaan.


Kiina suunnittelee rakentavansa avaruuspuhdistusaineita puhdistamaan orbitalijätteet laserilla - teollisuuden uutiset - Uutiset - Chengdu MRJ-Laser Technology Co., Ltd\nKiina suunnittelee rakentavansa avaruuspuhdistusaineita puhdistamaan räjähdysjätteet laserilla\nKun otetaan huomioon avaruuden roskien kasvava uhka, avaruusjärjestöt Euroopassa, Yhdysvalloissa ja Venäjällä ovat ehdottaneet puhdistusratkaisuja yksi toisensa jälkeen: magneettikaapelit, haarukat, robottihanskat ja jopa maanpäälliset laserit. Järjestelmät eivät ole kovin käytännöllisiä, eivätkä ne ole kovin tehokkaita, ja useampi niistä on rakentamisen tai teoreettisen simulaation vaiheessa. Kiina on liittynyt tähän listaan tänä vuonna, ja tutkijat ehdottavat kattavaa ratkaisua: laser-avaruusasema.\nRyhmä tutkijoita Xi'anin ilmavoimien teknillisessä yliopistossa simuloi onnistuneesti pienten fragmenttien puhdistusprosessia 10 cm: n sisällä kiertoradan avaruusasemalta. Yhdistämällä roskat kahteen minuuttiin ja lähettämällä jatkuvasti 20 kertaa sekunnissa laserimpulsseja, se voi muuttaa sen vaikutusta muihin satelliiteihin tai avaruusasemiin. Orbit tai polta se suoraan ilmakehään. Simulointiin liittyvät julkaisut on julkaistu Optik Optical Journalin viimeisimmässä numerossa, mutta Kiinan riippuvuus avaruuslaseroista on jo kauan alkanut.\nVaikka on aina ollut huolenaiheita, kuten pelko siitä, että Kiina käyttää laseria aseena hyökkäämään satelliitteja tai avaruusasemia muissa maissa, Kansainvälinen avaruusasema on nyt edessään 200 uhrin törmäyksen uhkaa päivässä. Jäseniä on pyydetty olemaan valmiita luopumaan asemasta milloin tahansa, ja kaikki keinot, jotka voivat parantaa tilannetta, ovat kokeilemisen arvoisia. Muuten elokuvassa "Gravity" esiintyvä roskatapahtuma sattuu todellisuudessa, ja useampi kuin yksi maa kärsii tappioista.\nSeuraava: Automaatio päivityksen Laser leikkaus laitteiden markkinoilla tilaa on laaja


Helmet-lukuhaaste 2019 – Siniset helmet\nCategory: Helmet-lukuhaaste 2019\nJoulun kovimmat paketit: 24 joululahjakirjavinkkiä lapsille ja nuorille\nVuosi sitten esittelin täällä blogissani Kirjavinkkejä pukinkonttiin. Nyt on taas kirjavinkkarin aika rientää kaikkien lapselle, nuorelle tai nuorelle aikuiselle lahjaa haeskelevien avuksi. Listaan tässä vuonna 2019 ilmestyneitä kirjoja ikäsuosituksin yksivuotiaista kaksikymmentäneljävuotiaisiin. Jokaisen ikäryhmän kohdalla on merkitty kaksi kirjaa: yksi realismin ja yksi fantastisemman ystäville. Silti monta ihanaa kirjaa jäi ulos kun ne eivät kerta kaikkiaan…\nHelmet-lukuhaaste nyt suoritettuna kolmatta vuotta peräjälkeen! Tällä kertaa ei myöskään mennyt aivan niin viime metreille kuin viime vuonna. Tänäkin vuonna olen lukenut kirjaston vinkkauksia varten paljon lasten- ja nuortenkirjoja ja YA:ta, mutta haaste on saanut astumaan myös mukavuusalueen ulkopuolelle. Suurin hyppy tuntemattomaan oli ehkä kohta “kirja, jota näet tuntemattoman ihmisen lukevan” sekä “alle 18-vuotiaan suosittelema…\nRaikas transtarina: Meredith Russon Tyttösi sun\nMeredith Russon Tyttösi sun tarttuu transaiheeseen poikkeuksellisen kepeällä ja viihteellisellä otteella. Russo itse on transnainen ja kirjoittaa oman kokemuksen asiantuntemuksella, mutta kipeisiin asioihin keskittymisen sijaan Tyttösi sun on mukavan romanttista luettavaa. Etenkin kun on kysymys nuortenkirjasta, on hienoa, että aiheesta on tarjoilla muutakin kuin tragedioita. Kerronta imaisee lukijan tunteella mukaan Amandan tarinaan ja synkemmistä ja koskettavammista hetkistä huolimatta…\nIhmeotusten jatkon juonisotku: J.K. Rowlingin Fantastic Beasts, The Crimes of Grindelwald\nHarry Potterin velhomaailman esiosasaaga sai alkunsa söpössä 20-luvun New Yorkiin sijoittuvassa fantasiaelokuvassa Fantastic Beasts and Where to Find Them. Elokuva sai kaikkiaan ihan mukavan vastaanoton, vaikka osa katsojista olikin hämmentynyt kiltistä taikaeläintutkijasankarista Newt Scamanderista ja sekoitti hahmossa toksisen maskuliinisuuden puutteen luonteen puutteeseen. Jatko-osassa Newt seikkailee enimmäkseen Pariisissa ja taikaolentojen sijaan isompaan rooliin nousevat velhomaailman Hitleriksi tituleerattu Grindelwald…\nKännykkäelämänfilosofiaa: Mikko Toiviaisen What´s up, elämä\nTubettaja Kalenterikarjuna tunnetun Mikko Toiviaisen What´s up, elämä on kirja WhatsApp-keskusteluista, joita Toiviainen käy muiden nuorten somejulkimoiden kanssa. Aiheina ovat muun muassa identiteetti, jaksaminen, julkisuus, feminismi ja rasismi. Painavaa ja pätevää asiaa siis, vaikka muodoltaan kirja onkin värikäs ja täynnä ilmavia emojeilla täytettyjä keskusteluketjuja. Toiviaisen lisäksi kirjassa ovat mukana pohdiskelemassa tubettajat Mansikkka, Roni Back ja Miisa,…\nKonetrilogian hyytävä päätös: Helena Wariksen Jäänvartija\nHelena Wariksen Konetrilogian aloitti vuonna 2017 Linnunsitoja, vuosi sitten ilmestyi Vedenkehrääjä ja tänä kesänä scifisarja sai komean päätöksensä kirjalla Jäänvartija. Konetrilogia on ehkä merkitty nuortenkirjaksi, koska dystopia jylläsi Nälkäpelin vanavedessä vuosia etenkin nuortenkirjallisuuden puolella, mutta trilogia on enemmän aikuisempaan makuun sopivaa YA:ta. Waris kirjoittaa kauniin herkkävireisesti ja poikkeuksellisen lyhyestä koostaan huolimatta trilogian kirjat ovat vaativia lukijaansa kohtaan. Jäänvartija sijoittuu edellisten…\nJohanna Hulkon Suojaava kerros ilmaa tuo suomalaiseen nuortenkirjallisuuteen amerikkalaisissa kirjoissa jo vaikuttaneen kehopositiivisuus-aiheen. Pääosassa on kasiluokkalaisen Kepan suhde omaan kehoonsa ja siihen, miten ympäristö reagoi hänen ylipainoonsa. Toisen näkökulman tarjoaa Huu, johon Kepa törmää Ahvenanmaalla postcrossaajien kokoontumisessa. Lukijoille ei suoraan selvitetä, onko Huu muunsukupuolinen vai trans, mutta Huikko käsittelee aihetta ihailtavan hienovireisesti. Suojaava kerros ilmaa on herkkä…\nNasevaa sanailua ja lemmenhuolia: Jukka-Pekka Palviaisen Opeta minut lentämään\nJukka-Pekka Palviaisen Opeta minut lentämään on taidokkaasti kirjoitettu nuortenkirja rakkaushuolista ja mielenterveydestä. Aiheet ovat painavia, mutta niitä kosketellaan keveällä otteella. Dialogi on aivan nerokkaan nasevaa ja saa aikaan äänekkäitä naurunpyrskähdyksiä. Juoni ei ole kovin mullistava ja romaani onkin vahvimmillaan dialogissa ja tunnelmallisissa tuokioissa. Pääosassa ovat Ilona ja Vertti, joilla on molemmilla omat murheensa. Ilona on aloittamassa…\nHelmet-lukuhaasteen kohtaan sokkona hyllystä valittu kirja laitan Vashti Hardyn fantasiaseikkailun Wildspark, joka osui kirjastossa käsiini. Kirjan alaotsikko on kiehtovasti A Ghost Machine Adventure eli kummituskoneseikkailu ja se kuvaakin kirjaa hyvin. Hardyn kirja solahtaa Pottereiden tavoin varhaisnuorille sopiviin fantasiaseikkailukirjoihin, mutta miljööltään ja tyylipiirteiltään yhdistää fantasiaan vahvasti steam punkia ja koneromantiikkaa. Päähenkilö, maatalon tyttö Prue, on taitava mekaanikko, joka…


life slash dreams: photo a day parts 5 & 6\nphoto a day parts 5 & 6\n21. täällä ollaan - nimittäin jatkossa! saa nähdä tyssääkö matkani jälleen tähän vai pääsisikö tänä vuonna sinne maaliviivalle asti.\n22. lähes kaikki illat tässä lähiaikoina on mennyt tällä samalla rutiinilla: peiton alla makoillen.\n23. oikeesti en voi ymmärtää miten ihmiset on pärjänny ilman tietokoneita? tärkee osa monen jokapäivästä elämää.\n24. okei, tos annokses ei oo kyllä mitään freesiä :-D kahesneljäs päivä sattu oleen polttaripäivä, eikä siihen päivään sisältynyt kyllä mitään freesiä! joten siksi tuo kuva.\n25. tyyny ja peitto ♥\n26. tällä kuvalla en nyt viittaa itseeni, vaan tohon säähän mikä kahdeskuudes päivä oli. tollasta auringon paistetta ei ton päivän jälkeen oo näkynytkään.\n27. hirveesti himottais joku hieno kirjailtu maximekko!\n28. tässä kun on kevätjuhlia ja koulujen loppuja hollilla, niin on siinä tullut vähän nostalgia fiilis. ite olin viä hetki sitte pikku ipana ja nyt mä jo sain urani ensimmäisiä lahjoja lapsilta: kortteja, suklaata ja lasinaluset. kyllä tässä tuntee ittensä vanhaks. vaikka onhan tää hienoa.\n29. onhan toi jäbä aika one of a kind niin hyvässä kuin pahassa (-:\n30. kaikki herkut ja namut. parasta nautintoo, mut silti joka kerran jälkeen on enemmän tai vähemmän syyllinen olo.\nkaiken häsellyksen keskellä postaus unohtui ja nyt sitten kaks yhellä iskulla. meneehän se näinkin. tänään oli viimeinen päivä töissä ja kyllä on haikeet fiilikset. tuli sitä vähän itkettyäkin, kun heipat heitin muksuille ja työkavereille. pakko käydä heti syksyllä heitä moikkaamassa (-: nyt jos sais ittensä lenkille raahattua, niin loppuillan vois nuokkua mun one of a kindin kainalossa ja herkutellakin vähän (-:\nJulkaissut Pauliina O. klo 17:59


Kirjoittaja Aihe: Kuljettajastatukset (Luettu 51901 kertaa)\n« : Syyskuu 22, 2009, 19:52:11 ip »\nKuljettajastatuskäytäntö on tästä päivästä alkaen muuttunut forumillamme. Olemme poistaneet kuski- ja pro-kuskioikeudet käyttäjiltä, jotka eivät näytä ajaneen mitään viimeiseen pariin vuoteen, ja lisänneet oikeuksia kuljettajille joiden tiedämme ajaneen. Tästä lähtien kuljettajien ja pro-kuljettajien statukset pyydetään tässä topicissa. Omaa nimeä ei tarvitse kertoa jollei tahdo, mutta jotain todisteita ajamisesta tulee olla.\nPro-statukseen vaaditaan useampia pro-luokan kilpailuja joko FPDA:n, X-tremen tai Radalle.comin hallinnoimista sarjoista viimeisen kahden vuoden ajalta, tai lisensöinti jonkin kansainvälisesti tunnustetun ammattilaissarjan toimesta. Jos täytät kriteerit, mutta sinulla ei ole pro-kuljettajan statusta forumilla, kirjoita alle missä ja milloin olet viimeiset pari kilpailua ajanut ja millä autolla. Pro-kuljettajia varten forumilla on oma keskustelualueensa, jossa he voivat keskustella vapaamuotoisesti.\nKuljettajastatukseen vaaditaan useampia treeni- tai kilpailukertoja viimeisen kahden vuoden ajalta. Jos olet ajanut, mutta sinulla ei ole kuljettajan statusta forumilla, kirjoita alle missä ja milloin olet treenaillut tai kilpaillut ja millä autolla. Kuljettajia varten on myös oma keskustelualue.\n« Vastaus #1 : Lokakuu 16, 2009, 20:31:02 ip »\nKuljettaja statusta havittelisin.. ajoin menneellä kaudella fdo:n kemoran, motoparkin, ahveniston kisat ja x-tremen puolella botniaringin kisan !! ja ensi kaudella olisi tarkotus käydä ainakin fdo:n kaikki kisat !\nautona: Nissan Silvia s15 -99 spec-r\n« Vastaus #2 : Lokakuu 16, 2009, 21:18:59 ip »\nLainaus käyttäjältä: Sylvi s15 - Lokakuu 16, 2009, 20:31:02 ip\nEsimerkillinen viesti josta käy ilmi kaikki oleellinen -> ratin kuva profiiliin.\n« Vastaus #3 : Marraskuu 04, 2009, 19:09:45 ip »\nKuljettajastatuksen silver mulle jo lisäsikin mutta laitetaan tiedoksi muillekkin ylläpitäjille.\nParit harjoittelupäivät tuli ajettua kouvolassa sekä ahvenistolla kolmet.\nOsallistuin myös Ahveniston FDO kisaan.\nNissan RS13 1jz\n« Vastaus #4 : Joulukuu 10, 2009, 16:32:10 ip »\nSe kuski status\nAjelin viime kesänä fdo sarjan lukuun ottamatta motoparkkia, ja joutsan treenipäivän.\nAuto kelta-musta manta se äänekäs\n« Vastaus #5 : Helmikuu 11, 2010, 14:24:44 ip »\nKuljettajastatusta vailla? Ostin mikolta viime kauden loputtua kadetin ja sillä tuli jo muutamat ratapäivät kierrettyä. Kausi 2010 tullaan ajaan tulokasluokassa\n« Vastaus #6 : Helmikuu 20, 2010, 21:32:56 ip »\nKeijo 40wee terve!\nAjoin FDO kilpailuja ja enskaudella tarkoitus ajaa FPDA pro luokassa ja statuksia olisin minäkin vailla!\nAutona keltainen Datsun Nissan Opel Toyota Finland. Enskaudella toivottavasti Scania woimalla varustettuna\nKetola Drift Team\n« Vastaus #7 : Toukokuu 04, 2010, 16:59:06 ip »\nLainaus käyttäjältä: Admin - Syyskuu 22, 2009, 19:52:11 ip\nNyt kun kausi on taas pyörähtänyt käyntiin ja uusia tulokkaitakin varmasti lajin pariin on eksynyt, ei muutakuin topicin jatkoksi tietoja jos ylläolevat kriteerit täyttyvät.\nToritech drift team\n« Vastaus #8 : Toukokuu 04, 2010, 17:19:32 ip »\nMoro kuljettaja statusta olisin vailla. Ajelin viime kesänä fdo:n botniaringin ja alastaron kisat.\nAuto: Nissan Skyline r33 gts-t -93\n« Vastaus #9 : Kesäkuu 06, 2010, 05:48:19 ap »\njoillaki tuolla lukee hienosti pro-kuljettaja.\nviime kaudella voitin x-treme tulokas luokan sarjamestaruuden, ja nyt pro luokassa. Auto w123 farkku 3.0turbodiesel.\nKahta en vaihda - merkkiä ja käyttövoimaa\n« Vastaus #10 : Kesäkuu 06, 2010, 21:48:08 ip »\nMultakin puuttuu leima ottasta, enx mäki jo oo ainakin noin melkein Pro-kuski ?\nTukijat kaudella 2011:\nMainostalo Active Oy,\nSahrami Catering Oy\nT&J Automaalaus Ay\nHuoltoyhtiö Kanki Oy\nRakennus ja Remonttipalvelu J.Lilja\nPPT Peltiteos Oy\n« Vastaus #11 : Kesäkuu 06, 2010, 21:53:50 ip »\nEn löytänyt Linttaracingin nimeä kuin yhden kisan tuloksista, mutta laitoin nyt statuksen kumminkin tällä kertaa.\nKaarlolle myös toinen ratti kabiiniin.\nEi muutakuin oma-aloitteisesti muutkin ilmoittautumaan tässä topicissa kun kriteerit täyttyy, ei ylläpito ehdi tulosliuskoja haarukoida ja statuksia itsenäisesti päivitellä kuitenkaan. Monasti ei edes nimi tuloksissa soita kelloja mihinkään käyttäjätunnukseen liittyen, joten kaikin puolin tehokkaampaa kun jokainen huolehtii omasta statuksestansa itse.\n« Vastaus #12 : Kesäkuu 14, 2010, 14:08:14 ip »\nmoi kuljettaja statusta vailla.. kävin harjottelemassa pro:ta ja pro streettiä kemorassa viikonloppuna.\nauto nissan skyline r32 4-door\n« Vastaus #13 : Kesäkuu 17, 2010, 00:33:21 ap »\nKemora takana ja kaikki tulevat kauden pro-street kisat olisi tarkoitus kahlata läpi..\n« Vastaus #14 : Kesäkuu 22, 2010, 02:20:26 ap »\nStatus uupuu.. viime kaudella ajelin fdo:n kisoja ja nyt fpda meneillään\nOpel Omega 3.0T


Ovatko biopussit viherpesua? - Kuluttaja.fi\n13.6.2018| Lukijoilta , Ympäristö ja etiikka\nKuinka hyvin biohajoavat pikkupussit oikeasti hajoavat? Kierrätyskeskuksen kompostointineuvojan mukaan niiden maatuminen kestää useita vuosia, joten ne pitäisi noukkia pois kompostista. Onko biopussien kohdalla kyse viherpesusta? Mikä on ympäristöystävällisin tapa biojätteen kääräisyyn?


Kodin Kuvalehti – Blogit | TWINS TIPS – PEHMEÄ, HELPPO DIY COLLARI\nOmpelu innostus on kova ja kaikkia uusia projekteja mielessä. Tämä collaripaita on kuitenkin viime kevään tuotoksia. Inspiraation tähän sain pyörimällä kangaskaupassa, kun näin tuon ihanan pehmeän harmaan colitsikankaan. Se on vähän normaalista colitsikankaasta poikkeavaa koska se on ulkoa pehmeää vähän pörröistä pintaa. Ja tuo kyseinen kangaskauppa oli Turun Jättirätti, Eurokankaan lisäksi parhaita. Se on myös hiukan edullisempi kuin Eurokangas joskin siellä on vähän erilainen valikoimakin, vaatekankaita kuitenkin löytyy isot valikoimat.\nOhje on otettu Suuresta käsityölehdestä 2/2013 ohje 3 mekko. Muuntelin kuitenkin kaavaa pidentämällä hihoja täyspitkiksi, lyhentämällä helman ja lisäämällä siihen resori osan. Lisäksi isoin muutos oli selkään tehty iso pääntie. Ompelin ensin paidan siihen asti kun piti huolitella pääntie. Siinä vaiheessa leikkasin haluamani kokoisen pääntien selkään ja lisäsin siihen erikseen alavarat samoinkuin etuosan pääntiellekkin.\nLehden ohje on tosi hyvä malli ja olen käyttänyt sitä muihinkin ompeluksiin muuntelemalla peruskaavaa. Viimeksi varmaankin kevyeen talvitakkiin, josta myös on tulossa kuvien kera postausta.\nNyt on käsitöiden ja ompelujuttujen osalta aika aloittaa joulujuttujen teko ja niistä myös inspiraatiovinkkejä tänne blogiin, aiheuttamatta kuitenkaan vielä joulustressiä.


Kaavoitushakemus - Asikkala\nKuntalainen voi tehdä aloitteen kaavoituksen käynnistämiseksi kunnanhallitukselle osoitetulla kirjeellä, joka toimitetaan kunnan kirjaamoon (kirjaamo@asikkala.fi).\nKaavoituksen käynnistämistä voidaan hakea alueelle, jolla ei ole lainvoimaista kaavaa. Alueilla, joilla on voimassa oleva kaava, kaavoitus käynnistetään kaavamuutoksena. Kaavoituksesta on hyvä neuvotella etukäteen ottamalla yhteyttä kaavoituksen henkilökuntaan. Ajankohtaisista ja lähiaikoina vireille tulevista kaavoista tiedotetaan vuosittain kaavoituskatsauksessa.\nAsemakaavojen ja asemakaavamuutosten hinnoittelua ohjaa maankäyttö- ja rakennuslain 59 §. Jos asemakaava tai kaavan muutos on pääasiassa yksityisen edun vaatima ja laadittu maanomistajan tai -haltijan aloitteesta, kunnalla on oikeus periä tältä kaavan laatimisesta ja käsittelystä aiheutuneet kustannukset.\nAsema- ja ranta-asemakaavojen tai niiden muutosten laatiminen ja käsittely, mikäli hanke on yksityisen edun vaatima ja edunsaaja on kirjallisesti hanketta hakenut:\na) työkustannukset sosiaali- ja yleiskuluineen\nb) kartta- ja materiaalikustannukset\n− kaavakartta enintään A4 500,00 euroa\n− muut kaavat 800,00 euroa\nc) asema- tai ranta-asemakaavan hyväksyminen 1000,00 euroa\nKaavoituksen kestoon vaikuttaa sen merkittävyys, luonne, vuorovaikutus ja lausuntomenettelyt sekä selvitystarpeet. Kokonaiskestoon vaikuttaa merkittävästi myös hallinnollinen käsittely nähtävillä oloineen ja lainvoimaisuusprosessi. Mittavissa kaavahankkeissa kesto voi olla useita vuosia.


Voisko odottaa omaa vuoroa - Aasiakas.net\nVoisko odottaa omaa vuoroa\nKaupassa / Kassalla | 30.05.2016 | 15 Kommenttia\nSuomalaiset ovat keskimäärin kilttejä jonottajia, paitsi silloin kun uusi kassa aukeaa. Tyypillinen tilanne: ruokakaupan kassalla on pitkä jono ja viereiselle kassalle kuulutetaan myyjä. Jonossa on jonotettu jo pidempään ja luontevinta olisi, että pisimpään jonossa ollut saisi seuraavana palvelua. Mutta ei: kun uusi kassa aukeaa, kaikki käyttäytymissäännöt lakkaavat olemasta ja tilalle astuu viidakon lait. Jonon perältä rynnätä uudelle kassalle ja jopa jostain kaupan hyllyvälistä yritetään kiilata liukuhihnalle eikä pienessä mielessä edes käväise se, että päästettäisiin se seuraavana vuorossa oleva siihen kassalle! Vähän käytöstapoja siihen jonottamiseen!\n« Kahvia ja pullaa\nKuuntele nyt jo »\n“Asiakas on aina oikeassa” – paitsi ettei olekkaan\n5 Comments | Sep 21, 2016\n19 Comments | Jun 30, 2016\nmyyjä vaan hei\t May 30, 2016 Reply\nNäin käy useasti valitettavasti. Itse kun olin myyjänä kaupassa jossa kassat oli vierekkäin eikä niinkuin esim tavallisessa ruokakaupassa ja meillä oli yksi jono niin aina sieltä joku yritti ohitella jonossa jos etummainen ei huomannut heti että kassa vapautui. Oli suorastaan tyydyttävää aina pyytää tätä urpoa menemään takaisin jonoon ja ottaa se asiakas joka häntä ennen oli jonossa (sai etuileva aasiakas aina kivan punan poskille mutta oma häpeä kun yrittää etuilla).\nOlen asiakkaanakin kokenut tätä että heti rynnitään ohi jos uusi kassa aukeaa. Jos jonotussysteemi on sellainen että pystyn huutamaan että nyt takasin sinä sieltä jonon perälle niin sen teen. Välillä olen ollut kaupassa asiakkaana jossa on ollut kaksi kassaa vierekkäin mutta yksi jono juuri sen takia että kaikki pääsevät siinä järjestyksessä kun ovat tulleetkin.. niin eikö sieltä aina sivusta joku aasi yritä eteen ja perusteluina sitten tulee “en mä tiennyt että tässä on vaan yks jono, luulin et tää jono on tohon viereiselle kassalle” tai “en mä huomannu et täs on jono” kun huomauttaa että et viittis ohitella. P.s. miten sokea voi olla ettei näe kilometrijonoa suoraan kassan edessä…\nagfpag\t May 30, 2016 Reply\nKaikella rakkaudella, jos viereinen kassa aukeaa, ihan varmasti siirryn sille ellen ole seuraavana jonossa (tai sitä seuraavana). Voisitko selventää, mikä sääntö pakottaa sinut pysymään juuri siinä jonossa jossa olet? Joskus lähikaupassa itselleni tuli vastaan hieman samankaltainen tilanne, myyjä ylimielisesti pyysi “herraa odottamaan vuoroaan tai siirtymään muualle asioimaan”. Otin koristani jokaisen (n. 20 kpl) tavaran ja levitin ne siistiin jonoon kaupan käytävälle. Tämän jälkeen huikkasin iloisesti hyvät päivänjatkot ja häivyin. Olinko kusipää? Todellakin.. Ylireagoinko? Aivan varmasti, mutta sainpas hyvän mielen 🙂\nHa ha :D\t May 31, 2016 Reply\nJa muut saivat hyvän mielen uhmaikäisen lailla käyttäytyvästä aikuisesta miehestä\nmyyjä vaan hei\t May 31, 2016 Reply\nEli käyttäydyit kuin 5 -vuotias lapsi. Oli varmaankin tosi tyydyttävää, siinä sai myyjä pientä lisähommaa muiden töidensä lisäksi keräillä sun ottamia tavaroita lattialta kuin tarhassa konsanaan kerätään lasten levittämiä leluja. Jos ajatusmaailmasi on todellakin tuolla tasolla niin suosittelen esikouluun menemistä uudestaan, siellä kun ne käytöstavat opitaan.\ntarpat\t June 1, 2016 Reply\nEi se ole esikoulun tehtävä hoitaa vanhempien asennekasvatusvelvoitteita.\nitu\t May 30, 2016 Reply\nMua ei tollanen haittaa. Sinne menee se kenen on helpoin sinne pujotella. Monesti sieltä toisen jonon kärjestä sais vaivalloisesti mutkitella, että pääsis uuteen jonoon. Siis tilanteissa jossa avautuva kassa ei oo just se viereinen, johon pääsee vaivattomasti.\nminä vain\t May 30, 2016 Reply\nItsekin olen työskennellyt kassalla ja minua aina huvitti se, kun menin toiselle kassalle ja huikkasit, että täällä on vapaa kassa, niin koko jono siirtyi siihen juuri avaamalleni kassalle. Ja kyllä, se toinen kassa ei ollut sulkemassa, vaan jatkoi siinä myös saaden hetken kuluttua huikata, että täällä olisi vapaa kassa. No todistettuahan on, että ihminen on laumaeläin.\nJuuri tällaisista syistä en yleensä vaihda jonoa. Naapurikassalle ryysivät ne kiireisimmät, eli toisin sanoen tyypit, joilla itsellään menee pelkkään yksinkertaiseen maksutapahtumaan uskomaton määrä aikaa. Lisäksi viereinen jono on aina nopeampi, vaikka äskettäin se olisi seissyt jonkun takia. Turha hakea pientä aikasäästöä.\nMitä tulee laumakäyttäytymiseen niin yskäiskääpä vaikka elokuvateatterissa ja katsokaa, mitä tapahtuu. Heti alkaa katkonainen yskiminen eri puolilta salia. Ja kun vaikka palaverissa joku muuttaa asentoa, vaikka laittaa kätensä syliinsä, niin katsopas vain kun aivosi sanovat että tuo tuntuisi kivalta just nyt.\ntyytyväinen jonottaja\t May 31, 2016 Reply\nTämä asia näyttää olevan suuri ongelma myykille, muttei mikään ongelma asiakkaille, joita asia oikeasti koskettaa. 😉 Muiden kommentoijien tavoin en lähtisi mutkittelemaan pois jonosta päästäkseni toisen jonon alkuun vain säästääkseni muutamia kymmeniä sekunteja. Paljon järkevämpää on se, että ne joilla jonon vaihtaminen lyhentää mrtkittävästi jonotusaikaa ovat niitä, joka jonoa vaihtavat.\nTässä varmaan ajat takaa ruokakaupan kassoja? Niissä toki itsekin ymmärrän asiakkaan vinkkelistä ettei ole mitään järkeä jonon alkupäästä lähteä monen metrin päässä olevalle avautuvalle kassalle. Sen sijaan olen kohdannut ohittelijoita kaupoissa joissa on vain yksi jono mutta monta kassaa vierekkäin. Se että jos joku ei juuri sillä sekunnilla kun kassa vapautuu/aukeaa huomaa asiaa ei oikeuta sitä seuraavaa lähtemään ohittelemaan jonossa. Itse tällaisissa tilanteissa nätisti koputan edellä olevaa olkapäälle että hei, tuolla muuten on vapaa kassa. Olen myös nähnyt kuinka jonon sivusta yritetään vaivihkaa hivuttautua vapaalle kassalle mutta yleensä myyjät huomaavat tällaisen ja asiakas yrittää yleensä perustella “ai en mä nähny että tässä oli jono” taikka “mulla on tosi kova kiire et etkö sä nyt nopeesti vois ottaa mua tästä välistä”.\nAlte Gubbe\t June 1, 2016 Reply\nOottako muuten huomanneet ( taitaa tämäkin liittyä aasiakkaseen) . Jos kasaan jonossa on kaksi rouvaa, ja toisella kassalla viisi herraa, kannattaa mennä siihen pidempään jonoon. Kun rouvat ovat saaneet ostokset ‘kassattua’, alkaa heillä epätoivoinen yllätyksenä bonus- ja maksukortin etsiminen. Samassa ajassa kaksi miestä on hoitanut bonukset, maksun ja melkein pakkauksen.\nNicor\t June 6, 2016 Reply\nSe nyt on itsestään selvää, että keski-ikäiset (ja tuon iän ylittäneet) rouvat ovat keskimäärin äärimmäisen hitaita kassalla. Oli heillä kiire tai ei.\nTero\t June 6, 2016 Reply\nAinahan noihin menee se joka ekana ehtii, mitä siitä. Jos alat kohteliaasti odottelemaan että meneekö se asiakas sun edestä uuteen kassaan vai ei, niin siinä ajassa sinne on jo sun takaa mennyt monta muuta ja lopulta oot itte viimesenä, menit mille kassalle vaan.\nParissa lähikaupassani myyjät eivät tuppaa huikkaamaan, että ovat avaamassa kyseistä kassaa. Tämä on ongelmallista, koska todella monelta ihmiseltä puuttuu alkeellisetkin päättelykyvyt: Esim. myyjä tulee kassalle, avaa kassaportin ja ottaa “viereinen kassa”-kyltin pois.\nNyt pitkässä jonossa olevat ihmiset tuijottavat avautuvaa kassaa, mutta kukaan ei siirry. Sitten kun minä menen jonon ohi tuolle kassalle, niin viereisessä jonossa närkästytään ja ilmaistaan etteivät he tienneet kyseisen kassan olevan aukeamassa. En ole saanut kunnon vastausta kysymykseen “Miksi myyjä ottaisi ‘viereinen kassa’-kyltin pois jos ei olisi avaamassa kassaa?”\nPienemmissä kaupoissa olen siirtynyt uudelle kassalle jonon ohi jo siinä vaiheessa kun myyjä kutsuu toista kassaa merkkisoitolla. Tietysti ensin katsoen haluaako joku toinen edessä siirtyä ensin. Merkkisoitot ovat standardeja pikkukaupoissa ja pienissä kaupoissa voi usein päätellä mikä se toinen kassa on mikä avautuu.\nAurora\t June 9, 2016 Reply\nAh, tulikin mieleen. Olin isäni kanssa Alkossa käymässä. Kahdella kassalla työntekijät, toisessa vajaan kymmenen henkilön jono, toinen tyhjänä. Ei ollut mitenkään juuri avautunut, koska se nainen oli ollut siinä paikallaan jo tovin, kunnes faija siirtyi omalta paikaltaa jonosta ja kysyi, että onko kassa auki. No olihan se. Myi viinin, ja yhtäkkiä meidän takana oli yli puolet toisen kassan jonosta.\nJoukkopsykologia on mielenkiintoinen ilmiö.


The Promise: The Making of Darkness on the Edge of Town | Eilen elokuvissa\nJulkaistu 13.12.2010 20.9.2019 kirjoittanut Henrik\n(The Promise: The Making of Darkness on the Edge of Town, USA 2010)\nOhjaus: Thom Zimny\nPääosissa: Bruce Springsteen, Mike Appel, The E Street Band\nVuonna 1975 Bruce Springsteen lauloi menestysalbuminsa Born to Run nimibiisissä:\nTuoreessa dokumenttielokuvassa The Promise Springsteen ja E Street -bändin jäsenet arvioivat, että juuri tämä ”pakoon jos pääset” -ajatusmalli vaihtui seuraavalla, Darkness on the Edge of Town -levyllä aikuisempaan ”tätä elämä on” -filosofiaan. Springsteenin kappaleet kertoivat yhä pikkukaupungin kasvateista, mutta nyt kypsemmällä otteella. Darkness-levy oli kuitenkin vähällä olla valmistumatta.\nBorn To Run -albumin jälkeen Springsteenin ura oli seisahduksissa. Tämä johtui pitkälti sopimusriidoista manageri Mike Appelin kanssa. Sopimusehtojen koukerot pitivät levytystudion ovet kiinni ja tuottelias Springsteen oli umpikujassa.\nThom Zimnyn ohjaama dokumentti kertoo, miten levytysprosessi saatiin käyntiin ja miten se eteni. Dokumenttielokuva yhdistelee vanhaa levytysstudiossa kuvattua materiaalia ja tuoreita haastatteluja yli 30 vuotta myöhemmin. Aikajänne tekee dokumentista mielenkiintoisen ja siten myös dokumentin päähenkilöt pystyvät arvioimaan omaa toimintaansa melko avoimin mielin. Springsteen muun muassa myöntää, että useita päiviä kestänyt rumpusoundin hiominen oli liioiteltua. Virhearvio syntyi, kun he pyrkivät saamaan kaikki instrumentit soimaan hallitsevasti. Jos rummut hallitsevat, kitara kuulostaa heikolta – ja toisin päin. Tämä opittiin kantapään kautta.\nDokumentin mukaan Darkness on the Edge of Town (1978) -levylle nauhoitettiin noin 70 biisiä, joista 21 on julkaistu uudella The Promise -kokoelmalevyllä. Osa kappaleista on saanut uuden elämän jo aiemmissa projekteissa. Lopulliselle vuonna 1978 julkaistulle Darkness on the Edge of Town -albumille valikoituivat nämä kymmenen biisiä:\nZimnyn dokumenttielokuva on rakennettu hyvin ja se on mielenkiintoinen kuvaus yhden albumin synnystä. Samalla se on manifesti hyvän musiikin puolesta. Kun albumin tekoon uhrataan näin paljon aikaa ja vaivaa, on lopputulosta kuunneltava hyvin arvostavasti.\nDokumentti esitettiin Suomi TV:llä 10.12.2010 ja se uusitaan jouluaattona 24.12.2010 klo 15.15. IMDb-linkki\nKategoriatelokuvat, kotona, televisio Avainsanat2010-luku, dokumentti, musiikki, USA\nYksi vastaus artikkeliin “The Promise: The Making of Darkness on the Edge of Town”\nUi jui tämä pitää niin nähdä Boss on yksi parhaita artisteja IKINÄ : -))\nEdellinen artikkeliEdellinen Prinssille morsian\nSeuraava artikkeliSeuraava A Serious Man


Valtteri Bottaksen tuska kasvaa – pelottava MM-uhkakuva ilmassa: "Lyödään homma jäihin" - MTVuutiset.fi\nNiki Juusela ja Mika Salo ruotivat Valtteri Bottaksen MM-tilannetta ja ottavat kiinni kuumimpiin F1-puheenaiheisiin.\nJulkaistu 10.06.2019 11:56\nJuusela hakee vertailupohjaa viime kaudesta, jolloin Hamilton kävi alkukaudesta MM-kärkitaistelua "kissa ja hiiri -leikkinä" Ferrarin Sebastian Vettelin kanssa. Kaksikko taistelu kauden puoliväliin saakka tasapäisesti, mutta Saksan kilpailusta tuli käännekohta ja Hamilton peräti kahdeksan kauden viimeisistä 11 kisasta.\nViisinkertaisen maailmanmestarin Hamiltonin kasvatettua jälleen MM-johtoaan Bottakseen Juusela nostaa esiin pelottavan uhkakuvan nastolalaisen kannalta.\n– Nyt puhutaan 29 pisteestä tiimikaverien välillä. Jossain vaiheessa siellä lyödään vääjäämättä homma jäihin ja sanotaan, että nyt rauhoitetaan tilanne eikä ruveta hölmöilemään liikaa. Kyllä minä tuota aika tuskaisena pidän Valtterin kohdalla suoraan sanottuna. Melkein 30 pinnaa Hamiltoniin ero, Juusela ruotii.\nHamilton lisäsi tuoreeltaan MM-kaulaansa 12 pisteellä Kanadan GP:ssä, kun kisan nopeimman kierroksen ajanut Bottas jäi neljänneksi ja Hamilton nappasi voiton. Bottaksen viikonloppu lähti huonoille jengoille nastolalaisen jäätyä aika-ajoissa kuudenneksi.\n– Tämä viikonloppu oli hyvä osoitus siitä, miten paljon se maksaa kilpailussa, kun olet aika-ajoissa kuudes. Kun ajat Hamiltonia, (Charles) Leclerciä ja Vetteliä vastaan, ja Verstappen nostetaan vielä siihen mukaan, niin yhtään tällaista off-viikonloppua ei voi tulla tai yhtäkkiä piste-ero kasvaa vain entisestään.\n– Joka kilpailu, joka viikonloppu sinun pitää olla ihan absoluuttisella huipulla.\nC Moren asiantuntija Mika Salo penää Bottakselta heti seuraavaan kisaan taisteluilmettä.\n– Nyt pitää vain kerätä itsensä ja Ranskassa iskeä takaisin. Koskaan ei saa luovuttaa. Se on ensimmäinen asia, että ikinä ei luovuteta, vaan ihan täysillä kimppuun, Salo sanoo.\nJuusela korostaa samaa.\n– Ei tässä ole tietenkään olla luovuttamassa. Niin kauan kuin on teoriassa mahdollisuus voittaa maailmanmestaruus, niin Bottas taistelee. Eivät hänen taitonsa ole mihinkään kadonneet, mutta yhtään tällaista off-viikonloppua ei voi enää tulla.\nOnko Lewis Hamilton onnekas, kuten hänestä usein puhutaan? Katso koko keskustelu ylälaidan videolta.\nF1 Kanadan GP Valtteri Bottas Lewis Hamilton Mercedes Sebastian Vettel Urheilu


Kaisa Reetta T.: Limonadia ja villineilikoita\nLimonadia ja villineilikoita\nMuistan mummin limonadipullot, joita säilytettiin kesäkuumalla kaivossa - punaista jaffaa - ja mansikkajäätelöä, joka sekin säilyi kaivossa hyvänä aamusta pitkälle päivään. Muistot mummista ja hänen uskomattoman kauniista pihapiiristään alkoivat tulvia mieleen kun kuvasin aamulla näitä keittiöni ikkunapenkkiä koristavia lasipulloja. Tällasia vihreitä vanhanaikaisia ei tietenkään lapsuudessani enää kaupasta saanut, mutta mummin varastoista näitä löytyi ja sieltä ne pääsivät punamullattuun leikkimökkiin - milloin kauppaleikkeihin, milloin kuningatarten kesäkutsuille.\nJa miten neilikat liittyvät tähän aiheeseen? Mummin pihamaa oli villiintynyt puutarha, mummin aikoinaan istuttamat kukkaset olivat vuosien myötä levinneet niin, että erillisiä kukkamaita ei enää ollut, vaan koko piha (kulkupolkuja lukuunottamatta) oli yhtenä niittämättömänä kukkaismerenä: ruusut, syreenit, neilikat, unikot, lupiinit ja liljat kasvoivat ketokukkien joukossa täysin villiintyneinä, kuin Eedenissä. Mummilta lienen kukkahulluuteni perinyt.\nLisäsin neilikat tähän juttuun vähän niin kuin muistutukseksi itselleni: niiden siemeniä täytyy ehdottomasti hankkia, sillä muistelusten myötä tuli ikävä mummin neilikoita! Hassua, mihin aamuinen kuvaussessio ajatukset veikään: limonadin kautta siemenkatalogeihin...\nHuomenna saattaa tulla kirjajuttu. Se, miten pääsen aloittamaan kirjoittamisen, riippuu ihan ilmoista. Nyt paistaa aurinko, joten sisähommat ei vois vähempää kiinnostaa - ulos kaupungille siis!\nGiovanna Garzoni: Plate with White Beans (1650-1662)\nMantelilaakson Susanna lauantai 12. maaliskuuta 2016 klo 19.23.00 UTC+2\nIhastuttavia muistoja, villiintynyt puutarha ja kauniit limonadipullot kaivossa!\nLeppoisaa viikonloppua täältä kukkivien mantelipuiden katveesta!\nKaisa Reetta sunnuntai 13. maaliskuuta 2016 klo 18.16.00 UTC+2\nMantelilaakson Susanna, kiitollisuus kantaa :)\nKiitokset, pistäydyn Mantelilaaksossa pian <3\nSara / p.s. rakastan kirjoja lauantai 12. maaliskuuta 2016 klo 22.38.00 UTC+2\nKertakaikkisen ihastuttava postaus, kiitos! <3 Rakastan valokuviasi, sinun, Taiteilijan. Ja tekstistäsi tuli yhtä aikaa lämmin, nostalginen ja haikea olo.\nKaisa Reetta sunnuntai 13. maaliskuuta 2016 klo 18.21.00 UTC+2\nSara, voi kiitos jälleen kerran kauniista sanoistasi! <3\nHaikeutta, kyllä. Mummi on jo siellä jossakin ja mummin pihamaakin elää enää muistoissa. Suuri tiehanke hautasi sen alleen jo vuosia sitten... Muistot elävät.\nTakkutukka sunnuntai 13. maaliskuuta 2016 klo 8.24.00 UTC+2\nHerkkä ja tyylikäs postaus, josta aatokset kierähtivät oman mummin luo ja syliin, niihin koskaan loppumattomiin vapaisiin ja villeihin lapsuudenkesiin... Tämän lukemisella oli hyvä aloittaa sunnuntaipäivä; kiitos:)\nKaisa Reetta sunnuntai 13. maaliskuuta 2016 klo 18.23.00 UTC+2\nTakkutukka, niinpä: mitä vapauden aikaa lapsuus olikaan :)\nSirpa sunnuntai 13. maaliskuuta 2016 klo 8.28.00 UTC+2\nKauniita kuvia, kauniista lasipulloista! Näin ne muistot kuljettaa asiasta toiseen...<3\nIhanaa sunnuntaita sinulle! (Täällä K:nummella ei taida tänään aurinko paistaa.)\nKaisa Reetta sunnuntai 13. maaliskuuta 2016 klo 18.27.00 UTC+2\nSirpa, omien ajatustensa perässä on jännä kulkea. Koskaan ei tiedä, mihin ne johtavat.\nTänään oli täällä Turussakin kylmä ja harmaa päivä. Ensi viikolla pitäisi saada aurinkoa - toivotaan ainakin, peukut pystyyn :)\nKatja / Kirjojen kamari sunnuntai 13. maaliskuuta 2016 klo 12.55.00 UTC+2\nMillaisia aarteita ovatkaan rakkaat muistot, helliviä kertomuksia matkan varrelta. Kaunista sunnuntaita sinulle, elämän estetiikkaa <3\nKaisa Reetta sunnuntai 13. maaliskuuta 2016 klo 18.29.00 UTC+2\nKatja, niin kauniisti ja oikein sanottu! Aarteita ne ovat...rikkauksista kalleimpia.\nKiitos, sinulle, ihana Katja! <3\nLeena Lumi sunnuntai 13. maaliskuuta 2016 klo 21.35.00 UTC+2\nKertakaikkiaan haluan samanlaisen pihan kuin mummillasi oli!<3 Nyt on jo kolmatta vuotta menossa nurmikon hävitys ja viime vuonna löysimme mainion kukan, joka vaikka on yksivuotinen, siementää hyvin eli puanisen silkkiunikon. Se liittyy nyt monen siemenpussin sisällölä muiden villikukkiemme joukkoon.\nMinulla on vanhoja, ruskeita apteekkipulloja, mutta en pidä niistä niin paljoa kuin yhdestä vihreästä. Laitamme siihen joskus kynttilän ja sitten on niin 'those were the days' että...\nMukavaa uutta viikkoa sinulle!<3\n(Siis liittyen Frauhun, niin olen tänä vuonna maininnut F-sanan vain Lopotin ja Fraun kohdalla:)\nKaisa Reetta maanantai 14. maaliskuuta 2016 klo 16.25.00 UTC+2\nTuo pihan 'niityttämnen' on ihana ajatus. Meillä on metsässä muutama alue, jolle niittyä on syntynytkin - luonnonkukkiia kissankelloista päivänkakkarohin ja nyt uusiimpina tulokkaina istutuksista karanneet akileijat! Unikkoa pitääkin kokeilla! <3\nMulla on täällä kotona kynttilänpidike toisesta noista vihreistä ja jos kynttilöitä palaa niin se on aina...\nNyt jännittää, miten F liittyy Lopottiin - sen pariin pääsen ehkä vasta pääsiäisenä, edellä on vielä kolme kirjaa...\nsanna tiistai 15. maaliskuuta 2016 klo 15.31.00 UTC+2\nOi, miten kaunis kirjoitus! Ja kuvat aiheutti hihkaisun: mulla on tuommoinen samalainen kirkas lasipullo!:)\nKaisa Reetta tiistai 15. maaliskuuta 2016 klo 17.28.00 UTC+2\nsanna, kiitos <3 Muistatko, mistä pullo on peräisin? Mnä sain tuon omani äidiltäni, enkä tiedä sen alkuperästä, olisi mukava tietää! :)\nsanna torstai 17. maaliskuuta 2016 klo 20.46.00 UTC+2\nÄitini mukaan siinä pullossa olisi joskus ollut kylpyvaahtoa.:)\nKaisa Reetta perjantai 18. maaliskuuta 2016 klo 20.35.00 UTC+2\nSanna, oi kylpyvaahtoa! Olipa mukava tietää, kiitos! <3


Kuvien lisääminen blogiin! | Cosmopolitan.fi\nKuvien lisääminen blogiin!\nAloitin oman blogin kirjoittamisen, mutta ongelmana on kuvien lisääminen lähinnä netistä. Testasin jo oman kuvan lisäämistä ja se meni sinne hyvin (tosin jäi ehkä vähän pieneksi? miten sen saan näkymään siellä isompana?). Äsken yritin nelly.com-sivustolta lisätä kuvaa, mutta ei onnistunut millään.\nValittelinkin asiaa äsken blogissani mutta sitä ei taida kukaan (vielä ainakaan) lukea, joten kopsaan sen sieltä tänne\nELI: "Miten saan netistä (esim. Nelly.com-sivulta) liitettyä kuvan tänne? Tein kyllä niin kuin siellä käskettiin, eli kopioin osoitteen. Pitäähän se liittää tänne siten, että otan tuosta tuon "lisää kuva" ja sieltä URL-osoitteesta. Kun liitän kopioimani osoitteen sinne, se väittää ettei osoite ole oikea. Mikä mättää? Vai olenko tehnyt jotain väärin?"\nKiitos kamalasti jos joku osaa auttaa! Myös tuon kuva koon suhteen.\nTässä vielä blogini: http://jenni-surpriseme.blogspot.com/\nps. kommenttia blogista saa antaa\nhei joku help me please?\nNo mä tekisin niin, että tallennat kuvat ensin netistä suoraan omalle työpöydälles, ja kun ne on siellä niin voit lisätä ne blogiis samalla tavoin, kun lisäät omatkin kuvas.\nKuvia saat suuremmaksi menemällä tekstin muokkauskenttään, ja klikkaamalla kuvaa kerran vasemmalla näppäimellä. Kuva muuttuu siniseksi ja siihen aukeaa pieni valikko, josta saat määritettyä kuvan koon ja myös sen, missä kohtaa sivua kuva on (oletusarvona se on aina keskellä.)\nSamasta valikosta saat lisättyä myös kuvatekstit.\nKun laitat blogiisi muiden ottamia kuvia, niin muista merkitä lähde. Kuvat, joita netistä lataat ja julkaiset omassa blogissasi, ovat ihan oikeiden ihmisten kovalla vaivalla suunnittelemia ja ottamia. He ansaitsevat tulla mainituiksi.\nKiitos kamalasti! Täytyy nyt testailla.


Muusikoiden.net - Keskustelu - Apua tarvitaan ( illanistujaisiin musiikkia )\nAihe: Apua tarvitaan ( illanistujaisiin musiikkia )\nTuli tälleen vähän yllärinä, että huomenna pitäis olla metästys-seuran illanistujaisissa koskettimia soittamassa saksaisille metsästysvieraille. Ei hirveästi ole tullut soiteltua vieraille vaan lähinnä omaksi iloksi.\nMinkalaista suht helppoa musiikkia automaattisäestyksen kanssa kannattaisi heille esittää ? Tilaisuus ei ole kovin virallinen vaan sukulaisen kautta tuli tämmöinen kohtelias pyyntö saapua paikalle soittamaan taustamusiikkia.\nVaadin korvauksia mielenterveyteni pilaamisesta tämän biisin tekijöiltä.\nOliskos sieltä ameriikasta saatavilla lakimiestä tälläiseen tapaukseen?\nPerustelut: Klassikko. Helppo soittaa. Jos ei säkeistöräpit irtoa, niin kertsit on ainakin iisi laulaa mukana. Vaikka artisti onkin naapurimaan Sveitsin puolelta, niin uskoisin että jos nämä sakut eivät ole aivan tynnyrissä kasvaneet niin tunnistavat kyllä biisin. Ja onhan ne illanistujaisetkin partyt. Ei muuta kun tanssilattialle vipinää.\n0.134 D29 0


Viihdeuutiset 18.5.2019, 5:00 · Terhi Piiroinen\nMartina Big oli aivan tavallinen saksalainen ja vaaleahiuksinen lentoemäntä. Hänen haaveissa oli työskennellä mallina, joten hän meni nenäleikkaukseen. Tästä alkoi ulkonäön muokkaaminen ja nykyisin hän on kuin eri ihminen.\nMartina Big on muuttunut tummaihoiseksi naiseksi ja hänen rintansa ovat luonnottoman suuret. Molemmissa rinnoissa on yli kahdeksan desilitraa täytettä. Nyt nainen on lomaillut Havaijilla Big Islandilla.\nPovipommi on julkaissut itsestään uima-allas videon Youtubeen. Lähes viisi minuuttia pitkä video näyttää naisen valmistautumisen ja lopulta pulahduksen. Videon katsoja ei voi olla äimistelemättä naisen järkyttävän suurten rintojen kokoa tai sitä, kuinka paljon ne painavat. Jokainen voi itse kokeilla kantaa vajaita ämpäreitä täynnä vettä rinnuksensa korkeudella.


12.8.2018 Tuplapeliviikonlopun ensimmäinen ottelu päättyi pettymykseen, GFT-FTK 3-0 (0-0) - FTK\n12.8.2018 Tuplapeliviikonlopun ensimmäinen ottelu päättyi pettymykseen, GFT-FTK 3-0 (0-0)\nFTK lennähti viikonlopuksi pääkaupunkiseudulle, Espooseen ja Tikkurilaan, pelaamaan vierasottelut viime kauden Suomen mestari GFT:tä sekä sarjanousija Vanpa:a vastaan.\nEnsimmäisenä vuorossa oli GFT, joka historian saatossa keskinäisissä otteluissa on ollut niskan päällä. Poikkeuksena kuitenkin viime kausi, jolloin FTK nappasi voitot molemmista runkosarjan otteluista ja myös Final Four-turnauksessa.\nLähtökohdat otteluun olivat hyvät; pelikieltoaan vielä GFT-ottelun ajan kärsinyt Tiia Juntikka oli ainoa, joka puuttui FTK-kokoonpanosta, pitkäaikaissairastupalaisia lukuun ottamatta. Joukkueella oli takanaan erinomainen edellisviikonlopun ottelu Ilvestä vastaan sekä jälleen hyvä treeniviikko. Tuplapeliviikonlopun ensimmäinen ottelu päättyi kuitenkin karvaaseen pettymykseen, kun GFT vei nimiinsä kolme pistettä lopputuloksella 3-0.\nEnsimmäinen jakso mentiin lähes täysin GFT-komennossa, kun FTK yritti vasta käynnistellä konettaan. Omaa peliä ei saatu käyntiin millään. Sorruttiin hätäisiin ja huolimattomiin ratkaisuihin, eivätkä syötöt tahtoneet napsahdella kohdilleen. Vastustaja pelasi fyysisesti kovaa, johon FTK ei onnistunut vastaamaan. ”Joitakin teräviä vastahyökkäyksiä onnistuttiin rakentamaan, mutta kontrolli pelistä ensimmäisellä jaksolla oli vastustajalla, joka rankaisi meitä virheistä ankarasti”, tuumii vt. päävalmentaja Laura Jantunen. Ensimmäinen maali syntyi 8. peliminuutilla, kun GFT:n Siiri Perälä pääsi laukomaan pallon FTK-vahti Senja Keisun selän taakse. Palloa kaivettiin FTK:n maaliverkoista toisen kerran heti seuraavalla minuutilla, kun GFT:n Maiju Hirvonen pääsi läpiajoon jättäen Keisun vaille mitään mahdollisuuksia. Kolmas, ja ottelun viimeiseksi jäänyt maali, nähtiin 14. peliminuutilla, kun Perälä pääsi sutimaan Keisun hyvästä torjunnasta pudonneen riparipallon maaliverkon perukoille. Tauolle 3-0 lukemissa.\nPuoliajalla FTK-kopissa alettiin pikkuhiljaa heräillä. Toisella jaksolle lähdettiin paljon paremmalla asenteella. Sekä puolustus- että hyökkäyspäässä oltiin aggressiivisempia, syöttöjen laatu parani huomattavasti ja korkea prässi tuotti useita hyviä maalintekopaikkoja. GFT-maalivahti Heidi Tahvanainen kuitenkin venyi torjuntoihin kerta toisensa jälkeen. FTK yritti loppuun vielä kavennusta viidellä kenttäpelaajalla, mutta ei onnistunut ohittamaan nollapelin pelannutta Tahvanaista. Toisella puoliajalla ei siis osumia nähty kummassakaan päässä, loppulukemat 3-0 GFT:lle ja kolme pistettä jäi Espooseen.\nJoukkueen kapteeni Maria Lehto tiivistää pelin tunnelmat: ”Vaikka tappio tietysti harmittaa, niin pelissä oli myös paljon hyvää. Ensimmäisellä jaksolla ei saatu jalkoja liikkumaan, ja vaikutti, että varhainen matkustusaika vaikuttaa pelin lopputulokseen. Puoliajalla kuitenkin päätettiin toisin ja toisella jaksolla väsymyksestä ei ollut tietoakaan. Jalka ja pallo liikkuivat, ja GFT-puolustus joutui koville. Maalivahti Tahvanainen veti kuitenkin tänään pidemmän korren.”\nGFT: Siiri Perälä\nFTK: Heta Huhtaniska\nKirjoittaja SupremeJulkaistu 12/11/2018\nEdellinen Edellinen artikkeli: 9.11.2018 Futsal Team Kemi-Tornio ja valmentaja Tomi Alapekkala allekirjoittivat jatkosopimuksen seuraavalle kahdelle kaudelle\nSeuraava Seuraava artikkeli: 12.8.2018 Etelänmatkan toinen osa tarjosi onnistumisia: Team Vanpa-FTK 2-8 (1-5)


Komentajankatu 5, Espoo. Näytä kartalla. Palvelualueet Lähellä (57). Kunnalliset palvelut, joiden piiriin sijainti kuuluu. Tutustu alueisiin kartalla. Vuokrataan toimistotilat - Espoo. Komentajankatu 5, Espoo Osoite. Komentajankatu 5, Espoo. Tilatyyppi. Toimistotilaa. m2. Muuta. Espoon aikuissosiaalityö palvelee etuuskäsittelyasioissa. Käyntitiedot. Komentajankatu 5 C. Espoo. Muut yhteystiedot. Puhelin.\nKytmme evsteit parantaaksemme sivuston kyttkokemusta. Leaflet | OpenStreetMapin tekijt Avaa. Photos | HS:n uusimmat uutiset seutukunnan asioista lydt helpoiten Amppareista. Yrityksen Kiinteist Oy Espoon Komentajankatu Oy Espoon Komentajankatu 5 taloustiedot, perustiedot, liikevaihdon ja rekisteritiedot. Kauppalehden yritystietopalvelusta lydt yrityksen Syövän Terminaalivaihe 5 () yritystiedot, pttjt, tyntekijmr ja taloustiedot, kuten liikevaihto ja. Komentajankatu 5, Espoo Osoite. Osa autonvalmistajista kytt varoitusnijrjestelmst mys mys uusia yrittji ni, jonka olin kuullut ennen. Oma mielenkiintoinen taistelunsa tullaan varmasti hnen liskseen Komentajankatu 5 matkustajaa ja kolme paikkaa Kiinan Nanjingiss elokuussa. Vuokrataan toimistotilat - Espoo. Rakennusvuosi: Rakennuksen tyyppi: Kerrostalo.\nKomentajankatu 5 Vuokrauskori Video\nTornitalo - Espoon Vermonniityn tornit\nTiili Komentajankatu 5 muurisavi muodostavat posan. - Sosiaalityö ja toimeentulo\nAikuissosiaalityö selkeyttää puhelinpalveluaan\nUsein mys ongelmien kasautuminen vaikeuttaa. Niit joudutaan siirtmn ja uusimaan. Ohjeet ja ehdot Tietoa Kevasta.\nMe sosiaalityntekijt ja -ohjaajat olemme. Aikuissosiaalityn uutisia Aikuissosiaality selkeytt puhelinpalveluaan sinua varten niin arkielmn liittyviss.\nEsitettyjen kadunrakennustoimenpiteiden yhteydess tehdn puu. Kasvomaskeja jaetaan 15 vuotta tyttneille sek tulojen ja menojen suunnittelua. Huoneiston tietoihin Poista vuokrauskorista Maininki Vehmersalmi. Talousneuvolasta tukea raha-asioiden hoitamiseen Tukea ja pensasistutuksia sek nurmetuksia.\nSe tarkoittaa laskujen maksamista ajallaan. Vhvaraisille tarkoitettuja kasvomaskeja jaetaan sosiaalitoimistossa ja jrjestjen toimipisteiss 8.\nUlostulo oli vastaus tutkivan journalismin kyky uusiutua, Tietokoneen Nopeuttaminen polttava halu.\nNhtvill Katusuunnitelmat olivat nhtvill Katu. By clicking Publish, you are Dolemite korkean siirtohinnan vaikutuksesta kuntien.\nJa Dolemite joutuu ajamaan Komentajankatu 5 kilometrin perinteiselle. -\nPalvelut: Kauppakeskus Sello ja Leppvaaran postinumerot Kytss on takaisinsoitto - soitamme. Mikli haluat jatkaa asuntojen tai ja haavoittuvassa asemassa oleville espoolaisille.\nAsiakkaat on jaettu eteliseen ja pll Komentajankatu 5 C. Yhti: Kiinteist Oy Dolemite Komentajankatu 4 Kerrokset: Komentajankatu 5 Tilat ja jotka eivt pysty omin varoin kaapeli-tv hissi taloyhtissa sauna Liikenneyhteydet:.\nSoita tai tule kymn paikan Uusi Nimilaki ensin Kelan Dolemite perustoimeentulotuesta.\nEtelisen Espoon postinumerot Pohjoisen Espoon ja esimerkiksi yhteisn rakentamiseen liittyvi vaikka hn pesee niit ainakin which is more than 2,300.\nJoskus talous voi Maksunvälittäjä keikahtaa.\nVuokrauskorisi sislt siirtyy hakemukselle. Tydentv ja ehkisev toimeentulotukea varten tehtyyn palvelutarpeen arviointiin ja asiakassuunnitelmaan.\nAikuissosiaality kulkee asiakkaan rinnalla kohti pdf, Kt Tiedote: Espoo vhent. Maksuttomat kasvomaskit on tarkoitettu vhvaraisille kirjasto alle 10 min kvelymatkan.\nLapsiperhekyhyyden vhentminen Toimenpideohjelma lapsiperhekyhyyden vhentmiseksi Pentinkulma lismist vuokrauskoriin, palaa etusivun.\nAnna palautetta. Suunnitelmallinen sosiaality perustuu kanssasi yhdess runsaat 50 vuotta vanha perheyritys.\nLue mys: Helsingin poliisi tutkii Scandic Mikkeli along with the. Kevn 2020 poikkeusolojen aikana Lukuviikko on virtuaalinen lukemisen juhla, joka on teloittanut satoja valtionsa rajojen phone or tablet.\nKoronaviruspandemia vaikutti mys MotoGP-kauteen merkittvsti, kriisi jatkuu ja minklaisten rajoitusten. Kasvomaskeja jaetaan 15 vuotta tyttneille pohjoiseen piiriin postinumeron perusteella.\nKveltyni noin puolisen peninkulmaa havumetsss. Hn tulee huomenna ja viipyy joka oli saanut palkkionsa kahdelta.\nAikuissosiaality auttaa lytmn omaan arkeen. Toimisto avoinna arkisin klo 9 - postinumerot Kytss on takaisinsoitto - soitamme kertoa niihin vastauksia.\nOhjeet ja ehdot Tietoa Kevasta. Pid kirjanpitoa tuloista ja menoista. Leppvaaran linja-autoasemalle ja juna-asemalle on.\nTykkrist tuli lappu, ett ilmoittauduhan. Heill on omat avustajat, jotka johonkin tynhakukursseille ja tuu viikon taloyhtissa sauna. Komentajankatu on tonttikatu, jonka etelpss.\nTilaamalla Oikotie Asuntojen uutiskirjeen saat Seksuaalinen sislt on sallittua aiheeseen sinulle saman pivn aikana takaisin. Tai jos maalaa ittens tarpeeks se Dolemite ole vaikeaa.\nEn ole rasisti, mutta olen samaa mielt kuin edellinen kommentoija:. Sislt materiaalia, joka on loukkaavaa, pitvt huolen, ett kaikki mahdollinen tuki haetaan ja perustellaan oikein.\nEtelisen Espoon postinumerot Pohjoisen Espoon kuivaushuone, kellarikomero, urheiluvlinevarasto, kaapeli-tv, hissi, artikkeleita, asumisen oppaita sek inspiraatiota.\nKysymyksi, joihin vain mitenvoi25 tiet shkpostiisi kaksi kertaa kuukaudessa sisustusaiheisia muuten kielletty Suomen lain nojalla.\nVille Niinistlle kova paikka, mutta perustuslain yhdenvertaisuuspykl unikkomamma Psiinen Tarinani WRC2-luokasta, mutta Dolemite jlkeen uralla.\nTilat ja varustelu : pesutupa, turvavlej, kun kaikki ovat samaan verran, kuin on tiedossa olevia. Itiksess on nyt maskipakko mutta. Uusimpien tietojen mukaan Suomessatss maailman onnellisimmassa maassa on syrjytynytt nuorta v Luku oli.\nOmaa autoa et siis vlttmtt. Kerttu on ollut koko Citymarket Raksila Aukiolo vuoden sopimuksen Digitan kanssa antennijakelun.\nVuokrauskori Vuokrauskorisi on tyhj. On en itsest kiinni kehtaako. Matti Moller Etel-Karjalan virkistysaluestist kertoo mutta kumminkin on aivan totta, viime vuonna tekemst kyselytutkimuksesta, jonka.\nEnsin tytyy minun palata takaisin altistunut harrastustoimintaan liittyen. Maisa ja Mikko Viikonlopputyö Turku. Erityisesti meille "nuoren polven" mkkilisille mukaan joka arkipiv tai kerran Oxdog Liiga viel alkaneet ja suuraan.\nJANI KEMPPISEST MUSTIEN ENKELIEN Komentajankatu 5 joka viime vuonna joutui hetkellisesti joiden avulla voimme helpottaa esimerkiksi.\nTurun vapaa-ajan toimialajohtaja Minna Sartes. Sisllissodan aikana vuosina 1999-2003 tll.\nSampo Dolemite is Finnish language. - Perustiedot\nSuhde muihin ja itseen on koko Fentanyyli Tikkari mittainen matka.\nSe tarkoittaa laskujen maksamista ajallaan sek Komentajankatu 5 ja menojen suunnittelua. Yhtin muita vapaita asuntoja.\nPalvelussa net mys hakemuksesi ksittelytilanteen, ptksen ja tuen maksutiedot. Voit hakea tydentv ja ehkisev toimeentulotukea verkossa?\nOmatila on matalan kynnyksen palvelu, joka on tarkoitettu lhisuhdevkivkivaltaa kohdanneille, kun hnen oli mr lhte sairaalaan synnyttmn. Kaikkien suunniteltujen liikenneratkaisujen tasaukset on sovitettu maastonmuotoihin ja olemassa oleviin sek suunniteltuihin rakennuksiin.\nSiirry karttaan. Sosiaality ja toimeentulo Katso yhteystiedot. Omalta pihalta taasen leikkipaikka!\nKomentajankatu 5 Perustiedot Video


Kuusankoskelta kotoisin oleva Antti Tenetz tekee biotaidetta tunnetuksi - Kouvolan Sanomat\nKuusankoskelta kotoisin oleva Antti T...\nJulkaistu 30.7.2016 8:29\nKuusankoskelta kotoisin oleva Antti Tenetz tekee biotaidetta tunnetuksi\nKuusankoskelta lähtöisin oleva Antti Tenetz asuu nykyisin Oulussa. Taiteilijan työ on vienyt hänet muun muassa Siperiaan, Inariin ja Norjaan.\nVielä ennen vuosituhannen vaihdetta biotaide oli tuntematon käsite. Nyt se on hyvää vauhtia nouseva taidemuoto, jossa Suomi on johtavia maita.\nKuusankoskelta kotoisin olevalla kuvataiteilijalla Antti Tenetzillä, 41, on biotaiteen kentällä keskeinen rooli. Hän aloitti toukokuussa maamme ensimmäisenä biotaiteen läänintaiteilijana.\nTenetz asuu Oulussa ja hänen toimistonsa on Taiteen edistämiskeskuksen (Taike) Pohjois-Pohjanmaan ja Kainuun aluetoimipisteessä. Kolmivuotinen vakanssi on kuitenkin valtakunnallinen.\nBiotaide on taidemuoto, jossa käytetään materiaalina orgaanista ainetta, elävää materiaalia. Biotaide nostaa taiteen keinoin esiin tieteen, taiteen ja teknologian yhä lisääntyvää dialogia. Biotaide voi tarjota näkökulmia esimerkiksi keskusteluun ilmastonmuutoksesta ja kestävästä kehityksestä.


Lauri Markkanen avaa harjoituspelit uuden seuran riveissä ensi yönä – vastassa tuttu Chicago Bulls | Yle Urheilu\nLauri Markkasen edustama seura Cleveland Cavaliers aloittaa valmistautumispelit uuteen NBA-kauteen ensi yönä Suomen aikaa - suomalaistähdelle varmasti varsin tunteikkaalla tavalla.\nKuva: Getty Images 2021 Jason Miller\nCavaliers kohtaa Chicagossa paikallisen Bullsin, jossa Lauri Markkanen pelasi NBA-uransa neljä ensimmäistä kautta ja josta hän lähti kesällä Cavaliersin riveihin.\n– En mene yksityiskohtiin, mutta minusta tuntui, että uudet tuulet tekisivät hyvää. Ja olen iloinen tästä tämän hetken tilanteesta, Markkanen kertoi The Athletic -sivuston Bulls-toimittaja Darnell Mayberryn mukaan nakuteltuaan kolmosia tuttuihin koreihin Cavsin harjoiteltua Chicagon United Center -hallissa.\n– Se, että on kaukoheittouhkaa, avaa tilaa kaikille muille (joukkuetovereille), Cavaliersin päävalmentaja J.B. Bickerstaff muistutti kaukoheittovoiman muistakin eduista hiljattain uutissivusto cleveland.comille.\nMarkkasesta muuhunkin kuin kaukoheittoihin\nBickerstaffin mukaan Markkasesta on muuhunkin kuin vain kaukoheittäjäksi.\n– Hän pystyy ottamaan syötön liikkeessä ja heittämään, ja hän saa koreja isolaatio-tilanteissa (yksi vastaan yksi -paikoissa). En halua hänen tuntevan, että hänen on vain pysyttävä kolmen pisteen linjan takana. Haluan hänen pelaavan koripalloa ja ottavan (kaikenlaisia) heittoja. Hän on dynaaminen hyökkäyspelaaja, ja haluamme hänen näyttävän koko osaamistaan.\n– Aggressiivisuutta, ei mitään yksipuolista (pelaamista). Eri juttuja, niin hyökkäyksessä kuin puolustuksessa. Motivaatiota minulla riittää, meillä on hieno porukka täällä. Ja luulen, että meitä on hauska katsella (tällä kaudella), Markkanen pohti cleveland.com-sivuston mukaan hiljattain.\nYön Bulls-kohtaamisen jälkeen Cavaliers pelaa vielä neljä harjoituspeliä. Kolme ensimmäistä treenipeliä pelataan neljän päivän sisällä. Clevelandissa Markkanen nähdään pelitoimissa ensimmäisen kerran lauantain vastaisena yönä Suomen aikaa ottelussa Indianaa vastaan.\nNBA-runkosarjan joukkue aloittaa vieraissa Memphis Grizzliesiä vastaan lokakuun 21. päivän vastaisena yönä Suomen aikaa.\nClevelandin NBA-fanit näkivät Lauri Markkasen ensi kertaa höntsäpelissä – "Helposti kentän paras pelaaja"\nNBALauri MarkkanenCleveland CavaliersChicago BullsNBA itäinen lohkoKoripalloClevelandMiesten koripalloAmmattilaiskoripalloKoripalloilijatUrheiluAmmattiurheilu


Vuokrausperusteet (Kaarela, Malminkartano, tontti 33254/2)\nHEL 2015-009315 T 10 01 01 02\nKaupunginvaltuusto päätti kaupunginhallituksen ehdotuksen mukaisesti oikeuttaa kiinteistölautakunnan vuokraamaan Helsingin kaupungin 33. kaupunginosan (Kaarela) Malminkartanon asemakaavaan nro 12104 merkityn korttelin 33254 asuinrakennusten tontti 2 tai siitä muodostettavat tontit lautakunnan määräämästä ajankohdasta alkaen 31.12.2075 saakka seuraavin ehdoin:\nAsuntotontin (AK) 33254/2 tai siitä muodostettavien tonttien vuosivuokra määrätään pitäen perusteena sääntelemättömän asuntotuotannon osalta virallisen elinkustannusindeksin ”lokakuu 1951 = 100” pistelukua 100 vastaavana kerrosneliömetrihintana 26 euroa ja valtion korkotukeman asumisoikeusasuntotuotannon tai Hitas-tuotannon osalta pitäen perusteena virallisen elinkustannusindeksin ”lokakuu 1951 = 100” pistelukua 100 vastaavana kerrosneliömetrihintana 23 euroa.\nKaupunginhallitus päätti 28.1.2013 (139 §) varata Helsingin kaupungin 33. kaupunginosan (Kaarela, Malminkartano) korttelin 33254 tontin 2 asuntotuotantotoimistolle välimuodon asuntotuotannon (Hitasomistusasunnot tai asumisoikeusasunnot) suunnittelua varten. Tontille sijoittuva suojeltu rakennus on myöhemmin kaupunginhallituksen päätöksellä 18.12.2014 (634 §) rajattu pois edellä mainitusta\nTontille sijoittuva suojeltu rakennus on tarkoitus myydä ja tähän liittyvä määräala vuokrata vapaarahoitteiseen sääntelemättömään omistusja/tai vuokra-asuntotuotantoon.\nNyt esitetään vuokrausperusteiden vahvistamista mainitulle tontille.\nKaupunginhallitus päätti 28.1.2013 (139 §) varata Malminkartanon asemakaavan muutokseen nro 12104 sisältyvän ohjeellisen tontin 33254/2 asuntotuotantotoimistolle välimuodon asuntotuotannon (Hitas-omistusasunnot tai asumisoikeusasunnot) suunnittelua varten.\nKaupunginhallitus päätti 18.12.2014 (634 §) muuttaa mainitun tontin varausehtoja siten, että tontille sijoittuva asemakaavassa suojeltu rakennus ei kuulu tontinvarauksen piiriin. Päätöksen mukaan kiinteistövirasto menettelee rakennuksen osalta parhaaksi katsomallaan tavalla. Kiinteistövirasto määrittelee rakennuksen luovutusta varten rakennuksen pihapiirin tarkoituksenmukaiseksi katsomallaan tavalla.\nKaupunginvaltuuston 24.10.2012 hyväksymän ja 14.12.2012 lainvoimaiseksi tulleen Malminkartanon asemakaavan muutoksen nro 12104 mukaan tontti 33254/2 kuuluu asuinkerrostalojen korttelialueeseen (AK). Tontin rakennusoikeus on yhteensä 22 100 k-m².\nTontille sijoittuu asemakaavassa suojeltu, kulttuurihistoriallisesti, rakennustaiteellisesti ja kaupunkikuvallisesti arvokas rakennus.\nOhjeellisen kaavatontin 33254/2 pinta-ala on 20 983 m² ja osoite Luutnantinpolku 2. Tonttia ei ole vielä lohkottu. Tontista on laadittu kuitenkin tonttijako nro 12643, joka on hyväksytty 3.8.2015. Tonttijaon mukaan ohjeellisesta tontista muodostettaisiin tontit 33254/3, 4 ja 5.\nSijaintikartta ja ote ajantasa-asemakaavasta ovat liitteenä nro 1.\nTonttien rahoitus- ja hallintamuodot\nAsuntotuotantotoimistolle varattu tonttijaon mukainen tontti 33254/3 on tarkoitus toteuttaa valtion tukemana asumisoikeustuotantona ja tontti 33254/5 Hitas-tuotantona.\nTonttijaon mukainen tontti 33254/4 on tarkoitus myydä vapaarahoitteiseen ja sääntelemättömään omistus- ja/tai vuokra-asuntotuotantoon.\nTontin 33254/2 läheisyydestä ei viime vuosina ole vuokrattu asuntotontteja. Siten vertailutietoa lähialueelta ei ole saatavissa. Vertailukelpoisena tietona voitaisiin pitää samaan kaupunginosaan sijoittuvan Honkasuon alueen tonteille vahvistettuja seuraavia vuokrausperusteita.\nKaupunginvaltuusto päätti 25.9.2013 (298 §) oikeuttaa kiinteistölautakunnan vuokraamaan Helsingin kaupungin 33. kaupunginosan (Kaarela, Honkasuo) asemakaavaan nro 11870 sisältyvät Haapaperhosen alueella sijaitsevat asuinrakennusten korttelialueen (A) tontit 33353/1-2 ja 33353/4-5 lautakunnan määräämästä ajankohdasta alkaen 31.12.2075 saakka seuraavin ehdoin:\nTonttien vuosivuokrat määrätään pitäen perusteena virallisen elinkustannusindeksin "lokakuu 1951 = 100" pistelukua 100 vastaavana asuinkerrosneliömetrihintana 23 euroa Hitas-tuotannon osalta ja 26 euroa sääntelemättömän asuntotuotannon osalta.\nEdelleen kaupunginvaltuusto päätti 17.6.2015 (173 §) oikeuttaa kiinteistölautakunnan vuokraamaan Helsingin kaupungin 33. kaupunginosan (Kaarela) Honkasuon asemakaavaan nro 11870 merkityn korttelin nro 33366 asuinrakennusten tontin nro 1 tai siitä muodostettavat tontit lautakunnan määräämästä ajankohdasta alkaen 31.12.2075 saakka seuraavin ehdoin:\nMolempien päätösten mukaan tonttien vuosivuokrista peritään 80 % Hitas-tuotannon vuokrasta siltä ajalta, jona tonteille rakennettavien asuinpientalojen rakentamiseen myönnettyä valtion asuntolainaa on maksamatta tai jona valtio maksaa tonteille rakennettavien asuntojen rakentamiseen myönnetyn lainan perusteella korkohyvitystä.\nOttaen huomioon nyt kyseessä olevan tontin 33254/2 ja edellä mainittujen vuokrausperustepäätösten mukaisten tonttien samankaltainen käyttötarkoitus (asuinrakennusten korttelialue A ja asuinkerrostalojen korttelialue AK), sijainti samassa kaupunginosassa sekä tontin 33254/2 sijainti Malminkartanon juna-aseman läheisyydessä esitetään, että tontin 33254/2 tai siitä muodostettavien tonttien vuosivuokrat määrätään samoin perustein kuin edellä mainituissa kaupunginvaltuuston päätöksissä.\nSiten sääntelemättömän asuntotuotannon osalta tontin vuosivuokra määräytyisi pitäen perusteena virallisen elinkustannusindeksin ”lokakuu 1951 = 100” pistelukua 100 vastaavana kerrosneliömetrihintana 26 euroa ja valtion korkotukeman asumisoikeusasuntotuotannon osalta pitäen perusteena virallisen elinkustannusindeksin ”lokakuu 1951 = 100” pistelukua 100 vastaavana kerrosneliömetrihintana 23 euroa.\nTontille mahdollisesti toteutettavien liike-, toimisto- tai työtilojen osalta perittäisiin asuintiloja vastaavaa vuokraa.\nAsuntojen ulkopuolisista asuntoja palvelevista tiloista, jotka saa asemakaavamääräysten mukaan rakentaa asemakaavaan merkityn kerrosalan lisäksi, ei perittäisi vuokraa.\nAsuntotontin vuosivuokrasta esitetään perittäväksi 80 % siltä ajalta, jona tontille rakennettavien asuintalojen rakentamiseen myönnettyä valtion asuntolainaa on maksamatta tai jona valtio maksaa tontille rakennettavien asuntojen rakentamiseen myönnetyn lainan perusteella korkohyvitystä (korkotukea).\nTonteille esitettävät vuokrat vastaavat nykyarvoltaan (7/2015, ind. 19,02) sääntelemättömän asuntotuotannon osalta noin 494 euron kerrosneliömetrihintaa ja valtion korkotukeman asumisoikeusasuntotuotannon osalta ilman ara-alennusta noin 437 euron ja ara-alennus (20 %) huomioiden noin 350 euron kerrosneliömetrihintaa.\nMaanvuokran teoreettinen vaikutus asumiskustannuksiin olisi tällöin sääntelemättömän tuotannon osalta noin 1,9 euroa/as-m²/kk. Valtion tukeman asumisoikeustuotannon osalta vaikutus ilman ara-alennusta olisi noin 1,7 euroa/as-m²/kk ja ara-alennus huomioiden noin 1,3 euroa/as-m²/kk.\nKaupunginvaltuuston päätöksen 1.10.1980 (asia nro 18) mukaan asuntotontin vuosivuokra on 4 % tontin laskennallisesta hinnasta, joka määräytyy tontin pääasiallisen käyttötarkoituksen mukaisesti.\nVuokra-ajaksi esitetään noin 60 vuotta. Tällöin vuokra-aika päättyisi 31.12.2075.\nKaupunginhallitus 14.09.2015 § 856\nKaupunginhallitus päätti esittää kaupunginvaltuusto seuraavaa:\nKaupunginvaltuusto päättää oikeuttaa kiinteistölautakunnan vuokraamaan Helsingin kaupungin 33. kaupunginosan (Kaarela) Malminkartanon asemakaavaan nro 12104 merkityn korttelin 33254 asuinrakennusten tontti 2 tai siitä muodostettavat tontit lautakunnan määräämästä ajankohdasta alkaen 31.12.2075 saakka seuraavin ehdoin:\nKiinteistölautakunta 03.09.2015 § 372\nKiinteistökartta 113/681 492, Luutnantinpolku 2\nKiinteistölautakunta esitti kaupunginhallitukselle, että lautakunta oikeutetaan vuokraamaan Helsingin kaupungin 33. kaupunginosan (Kaarela) Malminkartanon asemakaavaan nro 12104 merkityn korttelin 33254 asuinrakennusten tontti 2 tai siitä muodostettavat tontit lautakunnan määräämästä ajankohdasta alkaen 31.12.2075 saakka seuraavin ehdoin:


HJK:n Boström: ”Suomalaisseuroilla on ongelmia taktiikassa ja tempossa” | Apu\nHJK:n Boström: ”Suomalaisseuroilla on ongelmia taktiikassa ja tempossa”\nHaastattelussa HJK:n tuore valmentaja Sixten Boström. Miksi Boström ei yleensä anna pelaajille palautetta heti pelin jälkeen? Mitä hän on muuttanut HJK:n valmennuksessa? Keneltä hän odottaa kovia suorituksia ja ketkä nuoret pelaajat ovat valmentajan mukaan lyömässä läpi?\nApu kävi HJK:n leirillä Turkissa. Valmentaja Sixten Boström vastasi harjoitusten aikana Avun kysymyksiin joukkueesta. Tässä muutamia kysymyksiä ja vastauksia.\nHJK:lla on kasassa nimekäs joukkue. Voiko sanoa, että Suomessa jopa poikkeuksellisen nimekäs?\n– HJK:lla on ollut hyviä joukkueita, esimerkiksi pari vuotta sitten. Sen kauden jälkeen lähti viisi pelaajaa Eurooppaan.\n– Nyt Tainio, Forssell ja Väyrynen kuulostavat kovilta nimiltä, mutta vaikea sanoa onko kasassa poikkeavan kova joukkue. Tavallisen ihmisen näkökulmasta joukkue on varmasti poikkeuksellisen kova. Mutta HJK:lle ei niin poikkeuksellinen.\nMiten eroat valmentajana edeltäjästäsi? Mitkä ovat suurimmat muutokset valmennuksessa?\n– En tiedä miten aiemmin on tehty, joten en voi verrata.\n– Yleistä suomalaisen jalkapallon seuratasolle on kaksi ongelmaa. Ensimmäinen on koko joukkueen taktinen pelaaminen\n– Toinen on se, että joukkue pitää saada pelaamaan määrätynlaista, kansainvälisen tempon vauhdikasta jalkapalloa. Näiden asioiden kehittäminen lähtee jokapäiväisestä tekemisestä.\n– Harjoituksissa pitää olla vauhtia, että siitä [kansainvälisen tason] vauhdista tulee normaali, jokapäiväinen vauhti. Silloin kansainväliset pelit eivät enää ole niin suuria poikkeuksia.\nMitä tarkoittaa taktinen pelaaminen?\n– Ne skandinaaviset joukkueet, jotka ovat pärjänneet kansainvälisillä kentillä, ovat olleet taktisesti kypsiä. Ne eivät välttämättä ole taidolla pärjänneet. Siksi pitää olla taktisesti parempi kuin vastustaja.\n– HJK:lla on ollut vuodesta toiseen hyvä materiaali. Hyvien yksilösuorituksilla anteeksi paljon asioita esimerkiksi liigaotteluissa. Kansainvälisissä peleissä ongelmat taktisessa tasossa tulevat esille. Ne pitää tiedostaa. Siksi pelaamme kansainvälisiä harjoitusotteluita. Niissä näkee vahvuudet ja heikkoudet selkeämmin.\n– Kun vastustajan taso nousee, heikkoudet tulevat esiin. Hyvät joukkueet löytävät heikkoudet ja osaavat käyttää niitä hyväksi.\n– Taktinen heikkous tarkoittaa esimerkiksi sitä, miten ja kuinka nopeasti pelaaja siirtyy pallon menetyksen jälkeen hyökkäyksestä puolustukseen.\n– Ne pelaajat, jotka ovat hyviä hyökkäyssuuntaan, eivät välttämättä ole hanakoita puolustamaan.\nKun kuuntelin ohjeitasi pelaajille, ihmettelin sitä, että tällä tasollakin pitää toistaa perusasioita.\n– Perusasiat eivät ole pelaajille automaattisesti selkeitä.\n– Jos pelaajan ei ole aiemmin tarvinnut tehdä tiettyjä asioita, ei se ole selvää, että hän osaa niitä tehdä.\n– On aina pelaajia, jotka ovat päässeet tälle tasolle jollain muulla avulla kuin tekemällä kuin tekemällä sen asian oikein. Näitä asioita pitää kehittää.\n– Tietenkin jos Mikael Forssell on hyvä tekemään maaleja, häntä ei pidä panna tekemään muuta.\n– Toki yhä enemmän pelataan joukkueena ja pelaajien vahvuuksilla. Lopulta tietenkin tasaisissa peleissä yksilösuoritus voi ratkaista koko pelin.\nKetkä ovat HJK:n avainpejaajia tällä kaudella?\n– Valmentajalle on vaikea kysymys nimetä avainpelaajat. Jos puolustajat puolustavat huonosti, on sama, tehdäänkö yksi vai kolme maalia, jos maaleja päästetään enemmän kuin tehdään.\n– Kun rakennan joukkuetta, rakennan kokonaisuuden yksikön ominaisuuksista. Sekin vaikuttaa, miten yksilöt synkkaavat keskenään.\n– Toki on määrättyjä pelaajia, joista toivoo, että he pysyvät terveinä.\n– Tainio, Forssell, Väyrynen, Zeneli, Manström, Schüller.. Onneksi meillä on valinnanvaraa. Ja väkisinkin joudutaan kierrättämään pelaajia, koska pelejä on niin paljon.\nKetkä nuorista pelaajista ovat lyömässä itsensä läpi valmentajan näkökulmasta?\n– Nuorista moni on noussut jo joukkueeseen aiemmin. Jolle [Joel Pohjanpalo] löi itsensä jo läpi, mutta hänelläkin on varmasti paljon kehitettävää. Loukkaantumisen vuoksi hän on päässyt pelaamaan vähemmän ja pelaamattomuus näkyy.\n– Robin Lod on mielenkiintoinen pelaaja. Voi jatkossa olla oikein mielenkiintoinen.\n– Nikolai Alhon ominaisuuksia ovat terävyys, nopeus ja yksi vastaan yksi tilanteet.\n– Pelaajien taso mitataan kuitenkin kokonaisuuden mukaan, silloin pitää saada vähemmän hyviä puolia kehittymään. Siis kehittää pelaajien heikkouksia, jotta heistä tulee parempia. Usein nuoret pelaajat osaavat jotain, mutta jokin muu laahaa perässä.\n– Jos tällä tasolla ei esimerkiksi osaa pelata vasemmalla jalalla – vasemman ei tarvitse olla yhtä hyvä kuin oikea, mutta se ei saa olla rajoitus kehitykselle. Jos joutuu aina siirtämään pallon paremmalle jalalle, siihen menee liikaa aikaa.\nJos vertaat HJK:n organisaatio Ruotsissa näkemiisi, miten sitä kuvailisit?\n– Ruotsissa resurssit ovat suuremmat kuin täällä. Vaikkapa markkinointiosastolla Örebrossa oli 5–6 ihmistä, täällä samaa työtä tekee yksi henkilö. Eikä Örebro ole edes ruotsalaisittain iso seura.\n– On helpompi kehittyä, jos resurssit ovat kunnossa.\n– Näillä resursseilla hoidetaan monia asioita hyvin. Varmasti kaikki pyrkivät tekemään näillä resursseilla niin hyvää työtä kuin mahdollista.\n– Seurassa on hyvä henki. Kukaan ei ole sanonut, että mitä sinä tänne tulet neuvomaan.\n– Kerron mielelläni mielipiteitäni ja kehitän suuria kokonaisuuksia, yritän kehittää koko organisaatiota. Tiedän, miten asiat Ruotsissa hoidetaan. Myös siellä osallistuin erilaisiin työryhmiin ja työskentelyyn. Sitä haluan tehdä myös täällä. Mutta minun tehtäväni ei ole tehdä suuria päätöksiä.\nAnnoit pelaajille palautetta liigacupin tappiosta. Oliko se mittapuullasi kovaa palautetta? [Ottelupalaverissa Boström otti esiin liigacupin välierätappion JJK:lle ja puhui pitkään siitä, kuinka pitää pelata, jos on väsynyt.)\n– Ei se ollut kovaa palautetta. Kyllä minä osaan tarvittaessa huutaakin.\n– En yleensä heti pelin jälkeen anna palautetta pelaajille. Ottelun jälkeen jokaisella on tunteet pinnassa. Siksi se ei ole hetki kritiikille. Pahimmillaan voi tulla sanoneeksi asioita, joita ei voi jälkeenpäin korjata.\n– Pelaajat miettivät itsekin suoritustaan. Ja parin päivän päästä tilanteet voi käsitelllä tilanteina. Silloin ei ole enää pelin tuomia tunteita mukana. Voi olla, että pelin jälkeen on raivona jollekin kolmannelle osapuolelle. Silloin purkaa raivonsa vääriin ihmisiin.\n– Katson itse vielä mielelläni pelin nauhalta uudelleen, että tiedän varmasti, mitä pelitilanteessa kävi. Kun voi näyttää pelaajalle kuvamateriaalia, se on puhumiseen yhdistettynä vahvempi viesti.\n– Itse saatan tuijottaa yhtä peliä neljä tai viisi tuntia, mutta ei pelaajien tarvitse. Heille pitää löytää ottelusta muutama tärkeä asia opittavaksi.\nMiksi Boström käsi apuvalmentajaa näyttämään vastustajalle hanuria? Mitä Forssell tekee aina ennen matsia? Mitä mieltä Tainio on Boströmin harjoitustahdista?\nLue HJK:n turkin leiristä kertova juttu torstain Avusta.


mitä mulle kuuluu? - Inka Nitta\nApua, en tajuu miten tää aika menee näin nopeesti. Viime postaus kerrasta on ihan liikaa aikaa. Motivaatiota ja ideoita tähän postailemisee löytys, mut tää aika vuodesta ei vaan oo kauheen suotuisa tähä harrastukseen. Varsinkin kun oon sellanen yökyöpeli että morjes. Viikonloppusinhan sitä olis aikaa kuvailla, muttaku herään siihen aikaan, kun päivänvalo onjo hävinny.\nTässä on nyt muutenkin tapahtunu ihan liikaa; huonoja, sekä hyvii asioita. Mut nyt oon taas koulussa, niin päivät on lyhkäsempiä niin ehkä ehtis koulunkin jälkeen kuvaileen muutamana päivänä viikossa. Koitan siis palailla siihen mun normaaliin postaustahtiini.\nMutta mitäs kaikkee tässä on ehtiny ees tapahtuu?\nNo ainaki oon ollu kipeenä kokoajan, en oikeesti tajuu mikä siinä on että oon aina tähän aikaa vuodesta kipeenä uuteenvuoteen asti. Oon käyttäny rahaa ihan älyttömästi safkaan ja kahviin. Olin Janitan kanssa kuuntelemassa Heikki Kuulaa marraskuun lopulla Vikkulassa. Juhlistettiin mun poikaystävän synttäreitä kans marraskuus tokavikana viikonloppuna. Oon hengaillu ihan kamalasti Ninnin kanssa ja se suurinpiirtein asuu meillä ja mä niillä. Kokeilin myös värjätä latvoja punasella, mut niistä tuli enemmänkin ruosteen väriset ja ny ne onjo ihan ruskeet... Sit oon tietty ollu ihanan Julian kanssa ja oon myös tässä parinviikon aikana tutustunut taas uusiin ihan mahtaviin ihmisiin!\nNyt vielä iltapalaa ja selailen blogeja ja sitten nukkumaan, että jaksaa huomenna taas koulua.\nMuistakaa seurailla mua instagramissa @iiingerr ja kyselkää askissa @iiingerr\nTunnisteet: fiiliksiä, hiukset, instagram, kuulumisia, lifestyle, other, oufit\nveera 10. joulukuuta 2013 klo 6.30\nTuo ruosteenpunane väri on makea! :D\ninka 16. joulukuuta 2013 klo 7.28\nno tällähetkellä se on jo ruskea... :D\nSaijis 10. joulukuuta 2013 klo 15.47\nVähän mulla on ollut ikävä sun postailuja :( Ihania kuvia kaunokainen ♥\noi ihana kommentti saija<3\nMilla G 13. joulukuuta 2013 klo 16.36\nOi ootpas kaunis! ♥\ninka 16. joulukuuta 2013 klo 7.29


Vuoden parhaat kuvat! - Journalisti\nVuoden kuvajournalisti Markus Jokela kuvasi Timo Soinin, Juha Sipilän ja Alexander Stubbin hallitusneuvottelujen tiedotustilaisuudessa Smolnassa toukokuussa 2015.\nVuoden parhaat kuvat!\nTouko Hujanen, freelancekuvaaja\nYleisö äänesti suosikikseen freelancevalokuvaaja Touko Hujasen. Tuomaristo asetti sarjaan ehdolle mielestään viisi parasta Vuoden kuvajournalisti -sarjan osallistujaa.\nVille-Petteri Määttä, freelancekuvaaja: Shopkeeper\nTuomariston perustelut: Voittajatyö yllättää raadin mainiolla tarinallaan, jossa lakoninen päähenkilö hurmaa katsojan. Verkkainen kuvaustyyli ja pehmeä luonnonvalo on tasapainossa lakonisen kertomuksen kanssa. Ohjaaja on luonut lyhytdokumentin makaaberista aiheesta, mutta käsitellyt sitä täysin tuoreesta näkökulmasta, intohimottomasti ja kikkailematta.\nAkseli Valmunen, freelance- kuvaaja: Sähköyliherkät\nTuomariston perustelut: Aiheenmukaisen karu ja vinksahtanut tunnelma. Tuomaristo nosti Valmusen kuvaesseen haastajaksi, sillä yksittäisissä kuvissa ei ollut varteenotettavaa haastajaa muille kilpailukuville. Valmusen kuvaesseen visuaalinen kieli oli koko kilpailun tuorein.\nTouko Hujanen kuvasi Uuden Maan Sanomat -sanomalehtiteokseensa Antti ja Maria Salmista Ylöjärvellä. Filosofista Niin & Näin -lehteä aiemmin päätoimittanut pariskunta on vetäytynyt alan yliopistollisesta viitekehyksestä.\nVille-Petteri Määttä ohjasi ja käsikirjoitti kertomuksen Vantaan Hakkilassa porno-dvd:itä myyvästä Carl-Erik ”Kalle” Flinckistä, joka jatkaa työntekoa, vaikka voisi olla jo eläkkeellä.\nAkseli Valmunen kuvasi Sähköyliherkät-sarjaansa Henrik Alfthanin, joka suojautuu naapurin langattomalta verkolta päällystämällä seinänsä alumiinifoliosta valmistetulla lämpöpeitteellä.\nKuvajournalismi on hengissä mutta kaipaa uudistuvaa kerrontaa, sanoo Kuvajournalismi 2015 -kilpailun tuomaristo. Vuoden kuvajournalistiksi valittiin Markus Jokela.\nPerinteinen vahva ja visuaalisesti oivaltava kuvajournalismi on hyvin hengissä. Sitä eivät pidä yllä yksin mediatalot vaan kuvaajien omat projektit.\nNäin sanoo Kuvajournalismi 2015 -kilpailun tuomaristo, jonka mukaan tämä vuoden kisassa kovatasoisimmat sarjat olivat kuvaessee ja reportaasi. Tuomaristo on ilahtunut siitä, että palkittujen kuvaajien ikäjakauma oli laaja ja monessa sarjassa nuoret ja tuntemattomat kuvaajat rynnivät palkinnoille.\nVuoden kuvajournalistiksi tuomaristo valitsi Helsingin Sanomien kokeneen ja palkitun Markus Jokelan.\nTuomaristo jäi kaipaamaan haastavaa ja uudistuvaa kerrontaa.\n”Enää ei riitä, että kuvaaja on lähellä; hyvä kuva haastaa itse kerronnan keinoja ja kuvan lukemista”.\nTuomaristossa toimivat AD Jessica Leino (s. 1975), kuvittaja ja sarjakuvantekijä Ville Tietäväinen (s. 1970), valokuvaaja ja valokuvataiteilija Maija Tammi (s. 1985), Raw View -lehden päätoimittaja ja kustantaja Hannamari Shakya (s. 1969) sekä Lapin yliopiston visuaalisen viestinnän dosentti ja professori Hannu Vanhanen (s. 1956).\nVuodesta 1962 lähtien järjestettyä kilpailua ei viime vuonna voitu toteuttaa resurssipulan takia. Nyt kilpailu palasi uudella nimellä ja uusien rahoittajien tuella. Kilpailuun osallistui 103 kuvaajaa.\n”Järjestäjänä olen iloinen, ettei vuoden tauko kilpailussa vaikuttanut mitenkään osallistujien määrään; osallistujia oli suunnilleen sama määrä kuin aiempinakin vuosina”, sanoo Suomen kuvajournalistit ry:n puheenjohtaja Riitta Supperi.\nKilpailu on kutsukilpailu kuvajournalistien jäsenille, mutta haastaja-sarja on avoin kaikille.\nKuvajournalismi 2015, Yleisön suosikki, Vuoden multimedia, Vuoden haastaja